url: =Sundek International - 204, Lalita Complex, Rasala Marg, Near HDFC Bank, Ahmedabad, Gujarat - 380009. | The Roots\nSundek International - 204, Lalita Complex, Rasala Marg, Near HDFC Bank, Ahmedabad, Gujarat - 380009.\n204, Lalita Complex, Rasala Marg, Near HDFC Bank, Ahmedabad, Gujarat - 380009. - Get Direction Call 09099576767\nAK 43 SF Digital Suede Laminate- Sundek\nAK 42 SF Digital Suede Laminate- Sundek\nAK 41 SF Digital Suede Laminate- Sundek\nAK 40 SF Digital Suede Laminate- Sundek


timestamp: tn

url: =Beautiful actress Archana R hot saree photos | Archana R in red color saree photos Photos: HD Images, Pictures, Stills, First Look Posters of Beautiful actress Archana R hot saree photos | Archana R in red color saree photos Movie - Mallurepost.com\nBeautiful actress Archana R hot saree photos | Archana R in red color saree photos\nBeautiful actress Archana R hot saree photos | Archana R in red color saree photos . Get 2021 Latest Telugu Movie Actress Hot Stills, Unseens Photo Gallery, Tollywood Actors latest Pics, Images, Events, Celebrities, HQ Wallpapers.Hot Indian Women in Saree: Exclusive and Ultimate Photo ... Here is the biggest and best collection of Indian women of all ages and sizes come together in a wide variety of sarees! Photos of beautiful Indian photo\n#delhigirls #saree #mollywoodactress #instalove #bollywoodstars #indian #desigirl #love #sareecollection #canon #makeuptutorial #fancysaree #tamilsongs #malappuram #filmmaking #vijay #kicchasudeep #kicchasudeep #lovemalayalam #sareehyderabad #kannadaactress #mammookka #movies #malayali #tamilsong #happy


url: =Gregory Siff for Supreme Autre Magazine\nGregory Siff for Supreme\nSupreme and artist Gregory Siffhave collaborated on the Supreme Gregory tee. Each shirt comes with an original 9" x 12" Skull drawing signed and numbered by the artist. photograph by Gregory Siff\nTags Gregory Siff, Gregory Siff exhibition, Gregory Siff gallery brown, supreme, supreme gregory tee\n← Soko Wins Best Actress at the Mar del Plata Film Festival Autre Magazine in Nagoya, Japan →


url: =photograh2 - English to Gujarati Meaning of photograh2 - english-gujarati.com\nEnglish to Gujarati Meaning :: photograh2\nEnglish to Gujarati Dictionary: photograh2\nMeaning and definitions of photograh2, translation in Gujarati language for photograh2 with similar and opposite words. Also find spoken pronunciation of photograh2 in Gujarati and in English language.\nWhat photograh2 means in Gujarati, photograh2 meaning in Gujarati, photograh2 definition, examples and pronunciation of photograh2 in Gujarati language.\nDepressing (નિરાશાજનક) :: In both cases there are depressing effects on other sectors as well Opportunism (તક) :: he was accused of political opportunism Shamefaced (shamefaced) :: I politely refused at first but after their urgings I finally shamefacedly admitted that I could only eat food cooked with bottled water Adoring (adoring) :: Fatigued (થાકી) ::\nQuadrillion (ક્વૉડ્રિલ્યન) :: With the neutrons traveling much much faster I estimate about 28 percent of the material will go critical in that quadrillionth of a second Arachnid (Arachnid) :: Without the bone chilling sustained freezing temperatures of years gone by the arachnid population thrives Motivation (પ્રેરણા) :: The question of whether simple life ever arose on Mars is a strong motivation for exploration Evoke (ઉતપન્ન) :: He smelled like strawberries an innocent summery scent that flooded over and through me evoking memories and images of a time not so long gone\nAdjective :: આક્રમક, કટાક્ષ, અપમાનજનક, ઉદ્ધત, નિંદાત્મક, , ગુનેગાર, સજાપાત્ર, પાપી, દુષ્ટ, એકદમ વિચિત્ર, નારાજ Meaning :: આક્રમક, અનિચ્છનીય, , શબ્દાતીત, પ્રતિકૂળ, અનાકર્ષક, ખરાબ થતુ, જટિલ, ચિંતાજનક, શ્રાપ, અવમાન કરનારું, હાનિકારક, નિંદ્ય, ભયંકર, બીભત્સ, નાલાયક, ગિયર બહાર, વેક બહાર, પ્રતિબંધ, ફાઉલ, ભયાનક, નફ્ફટ, ઊલટી Noun :: હુમલો, આક્રમણ, ધાડ, આક્રમક,


url: =IETT kontaktni brojevi | RayHaber | raillynews\nNaslovnaTURSKARegija Marmara34 IstanbulIETT kontakt brojevi\n14 / 05 / 2020 34 Istanbul, İETT, Genel, INSTITUCIJE, Regija Marmara, TURSKA\niett kontakt brojeve\nZa vaše zahtjeve, prijedloge i reklamacije\nIMM pozivni centar ALO 153\nMersin Međunarodne kontaktne informacije za upravljanje lukom\nDan međukulturalne komunikacije u organizaciji BLMYO-a 21\nMint Kontaktirajte Virtual Shop. Media Food Mak. San. i Tic. Ltd. Sti. InnoTrans na 2016 Showu\nNajava natječaja: Komunikacijska usluga\nObavijest o natječaju: Komunikacijska usluga će biti primljena\nŽeljeznički kolodvor Hicaz Zat El-Hac\nObračun početne dobi za školu 2020-2021\nNeometan prijevoz i komunikacija\nOgilvy, Prometeo bio Komunikacija agencija u Turskoj\nOdjeljak za namot liniju Tecer Karagöl Komunikacija Električna telekomunikacijska tehnologija…


url: =Seat Cover Aversa for Skoda Octavia III Combi (5E5) 11/2012-Today, 2 seat covers for normal seats | Seat covers for Skoda Octavia | Seat covers for Skoda | Filter by Car | Car Seat covers | Seat covers & Cushions | Walser Online Shop\nSeat Cover Aversa for Skoda Octavia III Combi (5E5) 11/2012-Today, 2 seat covers for normal seats\nItem No.: 38631\nCustomer evaluation for "Seat Cover Aversa for Skoda Octavia III Combi (5E5) 11/2012-Today, 2 seat covers for normal seats"\nFrom: Shopkunde On: Apr 19, 2022\nService sehr gut, Sitzbezug sieht edel aus\nDer Service von Walser ist sehr gut und freundlich. Die Sitzbezüge sehen sehr edel aus. Sind wirklich toll.\nSeat Cover Aversa for Skoda Octavia III Combi (5E5) 11/2012-Today, 1 rear seat cover for normal seats\nSeat Cover Aversa for Skoda Octavia 2013-Today, 1 rear seat cover for normal seats\nSeat Cover Robusto for Skoda Octavia 2013-Today, 1 rear seat cover for normal seats\nSeat Cover Robusto for Skoda Octavia 2013-Today, 2 seat covers for normal seats


url: =Divy 37: rudrāyaṇāvadānam (Sanskrit) - Divyāvadāna - SuttaCentral\n← Divy 36 Divy 38 →\nbuddho bhagavān rājagṛhe viharati veṇuvane kalandakanivāpe |\ndve mahānagare pāṭaliputraṃ rorukaṃ ca |\nyadā pāṭaliputraṃ saṃvartate, tadā rorukaṃ vivartate |\nroruke mahānagare rudrāyaṇo nāma rājā rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca |\ndevaḥ kālena kālaṃ samyagvāridhārāmanuprayacchati |\ntasya candraprabhā nāma devī, śikhaṇḍī putraḥ kumāraḥ, hirubhirustasyāgrāmātyau |\nrājagṛhe rājā bimbisāro rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca |\ntasya vaidehī mahādevī, ajātaśatruḥ putraḥ kumāraḥ, varṣakāro brāhmaṇo magadhamahāmātyo ’grāmātyaḥ |\nrājagṛhādvaṇijaḥ paṇyamādāya rorukamanuprāptāḥ |\natha rājā rudrāyaṇo ’mātyagaṇaparivṛto ’mātyānāmantrayate—bhavantaḥ, asti kasyacidanyasyāpi rājña evamavidhā janapadā ṛddhāśca sphītāśca kṣemāṣca ākīrṇabahujanamanuṣyāśca? sadāpuṣpaphalavṛkṣāh? devaḥ kālena kālaṃ samyagvāridhārāmanuprayacchati? atīva śasyasampattirbhavati? te vaṇijaḥ kathayanti—asti deva pūrvadeśe rājagṛhaṃ nagaram |\ntatra rājā bimbisāro rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca |\ntasyāpi sadāpuṣpaphalavṛkṣāḥ |\ntasya mahaśravaṇādeva tasyāntike ’nunaya utpannaḥ |\nso ’mātyānāmantrayate—kiṃ bhavantastasya rājño durlabham? te kathayanti—devo ratnādhipatiḥ, sa rājā vastrādhipatiḥ |\ntasya ratnāni durlabhāni |\ntena tasya ratnānāṃ peṭāṃ pūrayitvā prābhṛtamanupreṣitaṃ lekhaśca dattah—priyavayasya, tvaṃ mamādṛṣṭasakhā |\nyadā tava kiṃcid roruke nagare karaṇīyaṃ bhavati, mama lekho dātavyaḥ |\nsarvaṃ tat pariprāpayiṣyāmi |\nte taṃ prābhṛtamādāya yena rājagṛhaṃ tena prakrāntāḥ |\nanupūrveṇa rājagṛhamanuprāptāḥ |\ntaiḥ sā ratnapeṭā rājño bimbisārasyopanāmitā lekhaśca |\nrājā bimbisāro lekhaṃ vācayitvā amātyānāmantrayate—kiṃ bhavantastadrājño durlabham? amātyāḥ kathayanti—devo vastrādhipatiḥ, sa rājā ratnādhipatiḥ |\ntasya vastrāṇi durlabhāni |\ntena tasya mahārhāṇāṃ vastrāṇāṃ vastrāṇāṃ peṭāṃ pūrayitvā prābhṛtamanupreṣitaṃ lekhaśca dattah—priyavayasya, tvaṃ mamādṛṣṭasakhā |\nyatkiṃcittava rājagṛhe prayojanaṃ bhavati, mama lekho dātavyaḥ |\ntatsarvaṃ pariprāpayiṣyāmi |\nte taṃ prābhṛtamādāya yena rorukaṃ tena prakrāntāḥ |\nanupūrveṇa rorukamanuprāptāḥ |\ntaiḥ sā vastrapeṭā rājño rudtāyaṇasyopanāmitā lekhaṣca |\nsa dūtaḥ pratyāgataḥ |\nathāpareṇa samayena rājā rudrāyaṇo ’mātyagaṇaparivṛtaḥ |\nso ’mātyānāmantrayate—bhavantaḥ, kīdṛśastasya rājño ānāhapariṇāhah? te kathayanti—yādṛśa eva devasya, api tu sa rājā svayaṃ prahartā |\n465.030 prātisīmaiḥ kīdṛśaṃ rajabhiḥ sārdhaṃ saṃgrāmayati? rudrāyaṇasya rājño maṇivarma pañcāṅgepetośītam uṣṇasaṃsparśamuṣṇe śootasaṃsparśaṃ duśchedaṃ durbhedaṃ viṣaghnamavabhāsātmakaṃ ca |\ntena tasya taṃ prābhṛtamanupreṣitam lekhaśca dattah—priyavayasya, idaṃ mayā ca tava maṇivarma prābhṛtamanupreṣitaṃ pañcāṅgopetaṃ śīte uṣṇasaṃsparśamuṣṇe śītasaṃsparśaṃ duśchedaṃ durbhedaṃ viṣaghnamavabhāsātmakam |\nna tvayaitatkasyaciddātavyam |\nsa dūtastanmaṇivarma ādāya lekhaṃ ca, yena rājagṛhaṃ tena prakrāntaḥ |\nanupūrveṇa rājagṛhamanuprāptaḥ |\ntena tanmaṇivarma rājño bimbisārasyopanītaṃ lekhaśca |\nrājā bimbisārastaṃ dṛṣṭvā vismayamāpannaḥ |\ntena ratnaparīkṣakā āhūtāh—mūlyamasya kuruta |\nte kathayanti—deva, ekaikaratnamanardho ’yam |\ndharmatā khalu yasya na śakyate mūlyaṃ kartum, tasyaikaikasya koṭimūlyaṃ kriyate |\nrājā bimbisāro vyathitaḥ kathayati—kiṃ mayā tasya prābhṛtamanupreṣitavyaṃ bhaviṣyati? sa saṃlakṣayati—ayaṃ buddho bhagavān |\nsa rājñaḥ sarvadasyānuttarajñānajño vaśiprāptaḥ |\ngacchāmi, buddhaṃ bhagavantaṃ pṛcchāmi |\nsa tamādāya yena bhagavāṃstenopasaṃkrāntaḥ |\nrājā bimbisāro bhagavantamidamavocat—roruke bhadanta nagare rājā rudrāyaṇo nāma prativasati mamādṛṣṭasakhā |\ntena mama pañcāṅgopatamaṇivarma prābhṛtamanupreṣitam |\nahaṃ tasya kiṃ prābhṛtamanupraṣeyāmi? bhagavānāha—tathāgatapratimāṃ paṭe likhāpayitvā prābhṛtamanupreṣaya |\ntena citrakarā āhūyotkāh—tathāgatapratimāṃ peṭe citrayatha |\ndurāsadā buddhā bhagavantaḥ |\nte na śaknuvanti bhagavato nimittamudgrahītum |\nte kathayanti—yadi devo bhagavantamantargṛhe bhojayet, evaṃ svayaṃ saṃjñāpaya bhagavato nimittamudgrahītum |\nrājñā bimbisāreṇa bhagavānantargṛhe upanimantrya bhojitaḥ |\nasecanakadarśanā buddhā bhagavantaḥ |\nte yamevāvayavaṃ bhagavataḥ paśyanti, tameva paśyanto na tṛptiṃ gacchanti |\nbhagavānāha—mahārāja, khedamāpatsyante, na śakyate tathāgatasya nimittamudgrahītum |\napi tu paṭakamānaya |\ntena paṭaka ānītaḥ |\ntatra bhagavatā chāyā utsṛṣṭā, uktāśca—raṅgaiḥ pūrayata |\ntasyādhastāccharaṇagamanaśikṣāpadāni lakhitavyāni |\nanulomapratilomadvādaśāṅgaḥ pratītyasamutpādo likhitavyaḥ |\ngāthādvayaṃ ca likitavyam— ārabhadhvaṃ niṣkrāmata yujyadhvaṃ buddhaśāsane |\ndhunīta mṛtyunaḥ sainyaṃ naḍāgāramiva kuñjaraḥ (1)|\nasmin yo dharmavinaye hyapramattaścariṣyati |\nprahāya jātisaṃsāraṃ duḥkhasyāntaṃ kariṣyati (2)|\nyadi kathayati—kimidam? vaktavyam—iyamabhyupapattiriyaṃ śikṣā iyaṃ lokasaṃvṛtiriyamatyutsāhatā |\ntairyathāsaṃdiṣṭaṃ sarvamabhilikhitam |\nbhagavatā rājā bimbisāra uktah—mahārāja, rudrāyaṇasya lekhamanuprayaccha—priyavaysya, idaṃ te mayā trailokyaprativiśiṣṭaṃ prābhṛtamanupreṣitam |\nasya tvayā ardhatṛtīyāni yojanāni mārgaśobhā kartavyam |\nsvayameva caturaṅgena balakāyena pratyudgantavyam |\nvistīrṇāvakāśe pradeśe sthāpayitvā mahatīṃ pūjāṃ satkāraṃ kṛtvodghāṭayitavyam |\ntataste mahataḥ puṇyasyāvāptirbhaviṣyatīti |\nrājñā bimbisāreṇa yathāsaṃdiṣṭaṃ lekho likhitvā saṃpreṣitaḥ |\nrājño rudrāyaṇasya lekha upanāmitaḥ |\ntena vācitaḥ |\nso ’mātyānāṃ kathayati—bhavantaḥ, kīdṛśaṃ mama tena prabhṛtamanupreṣitam yasya satkāraḥ kartavyo bhaviṣyati? saṃnāhayata caturaṅgabalakāyam |\nrāṣṭrāpamardanamasya kariṣyāmaḥ |\namātyāḥ kathayanti—deva, mahātmāsau rājā śrūyate |\nna śakyaṃ tena yadvā tadvā pratiprābhṛtamanupreṣayitum |\nānupūrvī tāvatkriyatām |\nyadi devasya na cittaparitoṣo bhaviṣyati, tatra kālajñā bhaviṣyāmaḥ |\nevaṃ kriyatām |\ntenārdhatṛtīyāni yojanāni mārgaśobhā kṛtā |\nsvayameva caturaṅgabalakāyena pratyudgamya praveśitaḥ |\nvistīrṇāvakāśe pradeśe sthāpayitvā mahatīṃ pūjāṃ kṛtvoddhāṭitā |\nmadhyadeśādvaṇijaḥ paṇyamādāya tatrānuprāptaḥ |\ntairbuddhapratimāṃ dṛṣṭvā ekaraveṇa nādo muktah—namo buddhāyeti |\ntasya buddha ityaśrutapūrvaṃ ghoṣaṃ śrutvā sarvaromakūpāṇyāhṛṣṭāni |\nsa kathayati—ka eṣa bhavanto buddho nāma? te kathayanti—deva, śākyānāṃ kumāra utpanno ’sti himavatpārśve nadyā bhāgīrathyāstīre kapilasya ṛṣerāśramapadasya nātidūre |\nsa brāhamaṇair naimittikairvipaścikairvyākṛtaḥ |\nsacedgṛhī agāramadhyāvasiṣyati, rājā bhaviṣyati cakravartī caturaṅgairvijetā dhārmiko dharmarājaḥ saptaratnasamanvāgataḥ |\ntasyemānyevamrūpāṇi saptaratnāni bhavanti, tadyathā—cakraratnaṃ hastiratnamaśvaratnaṃ maṇiratnaṃ strīratnaṃ gṛhapatiratnaṃ pariṇāyakaratnameva saptamam |\npūrṇaṃ cāsya bhaviṣyati sahasraṃ putrāṇāṃ śūrāṇāṃ vīrāṇāṃ varāṅgarūpiṇāṃ parasainyapramardakānām |\nsa imāmeva samudraparyantāṃ mahāpṛthvīṃkhilāmalaṇṭakāmanutpīḍāmadaṇḍenāśastreṇa dharmeṇa śamenābhinirjitya adhyāvasiṣyati |\nsacet keśaśmaśrūṇyavatārya kāṣāyāṇi vastrāṇyācchādya samyageva śraddhayā agārādanagārikāṃ pravrajiṣyati, tathāgato bhaviṣyatyarhan samyaksambuddho vighuṣṭaśabdo loke |\nsa eṣa buddho nāma |\ntasyaiṣā pratibhā |\nidaṃ kim? abhyupapattiḥ |\nidaṃ kim? śikṣāpadam |\nidaṃ kim? lokasya pravṛttinivṛttī |\nidaṃ kim? atyutsāhanā |\ntena pratītyasamutpādo ’nulomapratilomaḥ sugṛhītaḥ kṛtaḥ |\natha rudrāyaṇo rājā sāmātyaḥ pratyūṣasamaye sarvārthān sarvakarmāntān pratiprasrabhya niṣaṇṇaḥ paryaṅkamābhujya ṛjukāyaṃ praṇidhāya pratimukhāṃ smṛtimupasthāpya |\nsa imameva dvādaśāṅgaṃ pratītyasamutpādamanulomapratilomaṃ vyavalokayati, yaduta asmin satīdaṃ bhavati, asyotpādādidamutpadyate yaduta avidyāpratyayāḥ saṃskārā yāvatsamudayo nirodhaśca bhavati |\ntenemaṃ dvādaśāṅgaṃ pratītyasamutpādamanulomapratilomaṃ vyavalokayatā viṃśatiśikharasamudgataṃ satkāyadṛṣṭiśailaṃ jñānavajreṇa bhittvā srotāpattiphalaṃ sākṣātkṛtam |\nsa dṛṣṭasatyo gāthāṃ bhāṣate— bhūratnena hi buddhena prajñācakṣurviśodhitam |\nnamastasmai suvaidyāya cikitsā yasya hīdṛśī (3)|\ntena rājño bimbisārasya saṃdiṣṭam—priyavayasya, tvāmāgamya mayodddhṛto narakatiryakpretebhyaḥ pādaḥ, pratiṣṭhāpito devamanuṣyeṣu |\nucchoṣitā rudhirāśrusamudrāḥ, laṅghitā asthiparvatāḥ, anādikālopacitaṃ satkāyadṛṣṭiśailaṃ jñānavajreṇa bhittvā srotāpattiphalaṃ sākṣātkṛtam |\ntadarhasi bhikṣuṃ preṣayitum |\natha sa rājā bimbisāro yena bhagavāṃstenopasaṃkrāntaḥ |\nekāntaniṣaṇṇo bhagavantamidamavocat—rudrāyaṇena bhadanta rājñā satyāni dṛṣṭāni |\ntena mama saṃdiṣṭam—bhikṣudarśanamākāṅkṣāmīti |\nbhagavān saṃlakṣayati—katamasya bhikṣo rudrāyaṇo rājā saparivāro vineyo rairukanivāsī ca janakāyah? kātyāyanasya bhikṣoḥ |\ntatra bhgavānāyuṣmantaṃ mahākātyāyanamāmantrayate—samanvāhara kātyāyana rauruke nagare rudrāyaṇaṃ rājānaṃ saparivāraṃ raurukanivāsinaṃ ca janakāyam |\nadhivāsayatyāyuṣmān mahākātyāyanaḥ |\nbhagavataḥ pādau śirasā vanditvā bhagavato ’ntikātprakrāntaḥ |\nathāyuṣmān mahākātyāyanastasyā eva rātryā atyayātpūrvāhṇe nivāsya pātracīvaramādāya rājagṛhaṃ piṇḍāya prāvikṣat |\nrājagṛhaṃ piṇḍāya caritvā kṛtabhaktakṛtyaḥ paścādbhaktapiṇḍapātapratikrāntaḥ paribhuktaṃ śayanaṃ pratiśāmya samādāya pātracīvaraṃ pañcaśataparivāro yena raurukaṃ tena cārikāṃ prakrāntaḥ |\nrājñā bimbisāreṇa rudrāyaṇasya rājño lekho ’nupreṣitaḥ |\npriyavayasya, eṣa te bhikṣurmayā śāstṛkalpo mahāśrāvako ’nupreṣitaḥ |\nasya tvayārdhatṛtīyāni yojanāni mārgaśobhā kartavyā nagaraśobhā ca |\nsvayameva caturaṅgena balakāyena pratyudgantavyaḥ |\npañca vihāraśatāni kartavyāni |\npañca mañcapīṭhavṛṣikoccakabimbopadhānacaturasrakaśatāni dātavyāni |\npañca piṇḍaśatāni prajñāpayitavyāni |\nataste mahataḥ puṇyasyāvāptirbhaviṣyati |\ntenārdhatṛtīyāni yojanāni mārgaśobhā kṛtā, nagaraśobhā kṛtā, pañca vihāraśatāni, yena ekajanasahasraparivāreṇa ca svayameva pratyudgamya mahatā satkāreṇa rorukaṃ nagaraṃ praveśitaḥ |\nbahir nagarasya pañca vihāraśatāni kāritāni, pañca mañcapīṭhavṛṣikoccakabimbopadhānacaturasrakaśatāni dāpitāni, pañca piṇḍapātaśatāni prajñaptāni, vistīrṇāvakāśe ca pṛthivīpradeśe āsanaprajñaptiḥ kāritā |\nayuṣmān mahākātyāyanaḥ purastād bhikṣusaṃghasya prajñapta evāsane niṣaṇṇaḥ |\nanekāni praṇiśatasahasrāṇi saṃnipatitāni |\nkānicitkutūhalajātāni, kānicitpūrvakaiḥ kuśalamūlaiḥ saṃcodyamānāni |\ntata āyuṣmatā mahākātyāyanena tasyāḥ pariṣada āśayānuśayaṃ dhātuṃ prakṛtiṃ ca jñātvā tādṛśī dharmadeśanā kṛtā, yāṃ śrutvā anekaiḥ prāṇiśatasahasrairmahāviśeṣo ’dhigataḥ |\nkaiścicchrotāpattiphalam, kaiścidnāgāmiphalam, kaiścitpravrahya sarvalkeśaprahāṇādarhattvaṃ sākṣātkṛtam, kaiścicchrāvakabodhau cittānyutpāditāni, kaiścitpratyekāyāṃ bodhau, kaiścidanuttarāyāṃ samyaksambodhau |\nyadbhūyasā sā pariṣadbuddhaniṃnā dharmapravaṇā saṃghaprāgbhārā vyavasthāpitā |\nrauruke nagare tiṣyaḥ puṣyaśca gṛhapatī vasataḥ |\ntau yenāyuṣmān mahākātyāyanastenopasaṃkrāntau |\nupasaṃkramya āyuṣmato mahākātyāyanasya pādau śirasā vanditvā ekānte niṣaṇṇau |\ntiṣyapuṣyau gṛhapatī āyuṣmantaṃ mahākātyāyanamidamavocatām—labhevahi āryamahākātyāyana svākhyāte dharmavinaye pravrajyāmupasampadaṃ bhikṣubhāvam |\ncareva āryamahākātyāyana bhavato ’ntike brahmacaryamiti |\ntāvayuṣmatā kātyāyanena pravrajitāvupasampāditau, avavādo dattaḥ |\ntābhyām yujyamānābhyāṃ vyāyacchamānābhyāṃ ghaṭamānābhyāmidameva pañcagaṇḍakaṃ saṃsāracakraṃ calācalam viditvā sarvasaṃskāragatīḥ śataśaḥ śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam |\narhantau saṃvṛttau traidhātukavīrāgau samaloṣṭakāñcanāvākāśapāṇisamacittau vāsīcandanakalpau vidyāvidāritāṇḍakośau vidyābhijñāpratisaṃvitprāptau bhvalābhalobhasatkāraparānmukhau |\nsendropendrāṇāṃ devānāṃ pūjyau mānyavabhivādyau ca saṃvṛttau |\ntau jvalanatapanavarṣaṇavidyotanaprātihāryāṇi kṛtvā nirupadhiśeṣe nirvāṇadhātau parinirvṛtau |\ntayorjñātṛbhiḥ śarīrapūjāṃ kṛrtvā dvau stūpau kāritau—ekastiṣyasya, dvitīyaḥ puṇyasya |\nrudrāyaṇo rājā dine dine āyuṣmato mahākātyāyanasyāntikād dharmaṃ śrutvā antaḥpurasyārocayati—āryo mahākātyāyano madhuramadhuraṃ dharmaṃ deśayati kṣaudramiva madhuraṃ praprīṇayatīti |\ntāḥ kathayanti—devasya saphalo buddhotpādaḥ |\nkatham? yena tvaṃ dharmaṃ śṛṇoṣi |\nyadyevam, yūyaṃ kasmāñ śṛṇutha? deva, vayaṃ hrīmantyaḥ |\nkathaṃ vayaṃ tatra gatvā dharmaṃ śṛṇumah? yadyāryo mahākātyāyana ihaivāgatya dharmaṃ deśayet, evaṃ vayamapi śṛṇuyām iti |\nrudrāyaṇena rājñā āyuṣmān mahākātyāyana uktah—mama ārya sāntaḥpuramicchati śrotum |\nsa kathayati—mahārāja, na bhikṣavo ’ntaḥpuraṃ praviśya dharmaṃ deśayanti |\npratikṣipto bhagavatā antaḥpurapraveśaḥ |\nārya, atra ko ’ntaḥpurasya dharmaṃ deśayati? mahārāja, bhikṣuṇyaḥ |\nrudrāyaṇarājñā bimbisārasya rājño lekho ’nupreṣitah—priyavayasya, antaḥpuramicchati dharmaṃ śrotum |\ntadarhasi kāṃcidbhikṣuṇīṃ preṣayitum |\nbimbisāro rājā taṃ lekhaṃ vācayitvā yena bhagvāṃstenopasaṃkrāntaḥ |\nekāntaniṣaṇṇo rājā bimbisāro bhagavantamidamavocat—rudrāyaṇena bhagavan rājñā lekho ’nupreṣitah—antaḥpuramicchati dharmaṃ śrotum |\ntadarhasi kāṃcidbhikṣuṇīṃ preṣayitumiti |\ntadatra kathaṃ pratipattavyamiti? bhagavān saṃlakṣayati—katarasyā bhikṣuṇyā rudrāyaṇasya rājño antaḥpuraparijano vineyo raurukanivāsī ca strījana iti? paśyati śailāyā bhikṣuṇyāḥ |\ntatra bhagavāñchailāṃ bhikṣuṇīmāmantrayate—samanvāhara śaile rauruke nagare rudrāyaṇasya rājño ’ntaḥpurajanaṃ raurukanivāsinaṃ strījanamiti |\nevaṃ bhadanteti śailā bhikṣuṇī bhagavataḥ pratiśrutya pādau śirasā vanditvā bhagavato ’ntikāt prakrāntā |\natha śailā bhikṣuṇī tasyā eva rātrertyayātpūrvāhṇe nivāsya pātracīvaramādāya rājagṛhaṃ piṇḍāya caritvā kṛtabhakrakṛtyā pañcādbhaktapiṇḍapātapratikrāntā yathāparibhuktaṃ śayanāsanaṃ pratisamayya samādāya pātracīvaraṃ pañcaśataparivārā yena raurukaṃ nagaraṃ tena cārikāṃ prakrāntā |\nbimbisāreṇa ca rājñā rudrāyaṇasya rājño lekho ’nupreṣitah—priyavayasya, eṣā te mayā mahāśrāvikā śāstrānugatā pañcaśataparivārā preṣitā |\nasyāṃ tvayārdharṛtīyāni yojanāni mārgaśobhā kartavyā nagaraśobhā ca |\nsvayameva ca caturaṅgena balakāyena pratyudgantavyam |\nabhyantare ca nagarasya pañca vihāraśatāni kārayitavyāni, pañca mañcapīṭhaśatāni, vṛṣikoccabimbopadhānacaturasrakaśatāni dātavyāni, pañca piṇḍapātaśatāni prajñāpayitavyāni |\nataste puṇyasyāvāptirbhaviṣyatīti |\nrudrāyaṇena rājñā lekhaṃ vācayitvā prāmodyajātenārdhatṛtīyāni yojanāni mārgaśobhā kāritā |\nanekajanasahasraparivāreṇa ca svayameva pratyudgamya mahatā satkāreṇa raurukaṃ nagaraṃ praveśitā |\nabhyantare ca nagarasya pañca vihāraśatāni kāritāni, pañca mañcapīṭhavṛṣikoṣabimbopadhānacaturasrakaśatāni dāpitāni, pañca piṇḍapātaśatāni prajñaptāni |\nśailā bhikṣuṇī rudrāyaṇasya rājño ’ntaḥpuraṃ praviśya dine dinai dharmaṃ deśayati |\nrudrāyaṇo rājā vīṇāyāṃ kṛtāvī, candraprabhā devī nṛtye |\nyāvadapareṇa samayena rudrāyaṇo rājā vīṇāṃ vādayati, candraprabhā devī nṛtyati |\ntena tasyā nṛtyantyā bināśalakṣaṇaṃ dṛṣṭam |\nsa tāmitaścāmutaśca nirīkṣya saṃlakṣayati—saptāhasyātyayātkālaṃ kariṣyati |\ntasya hastādvīṇā srastā, bhūmau nipatitā |\ncandraprabhā devī kathayati—deva, mā mayā durnṛtyam? devi, na tvayā dunṛtyam |\napi tu mayā tava nṛtyantyā vināśalakṣaṇaṃ dṛṣṭam—saptame divase tava kālatriyā bhavatīti |\ncandraprabhā devī pādayor nipatya kathayati—deva yadyevam, kṛtopasthānāhaṃ devasya |\nyadi devo ’nujānīyāt, ahaṃ pravrajeyamiti |\nsa kathayati—candraprabhe, samayato ’nujānāmi |\nyadi tāvatpravrajya sarvakleśaprahāṇādarhattvaṃ sākṣātkaroṣi, eṣa eva te duḥkhāntaḥ |\natha sāvaśeṣasamyojanā kālaṃ kṛtvā deveṣūpapadyase, devabhūtayā te mamopadarśayitavyamiti |\nsā kathayati—deva, evaṃ bhavatviti |\nsā rudrāyaṇena rājñā śailāyā bhikṣuṇyāḥ samarpitā—āryacandraptabhā devī ākāṅkṣati svākhyāte dharmavinaye pravrajyāmupasampadaṃ bhikcuṇībhāvam |\ntadarhasi tāṃ pravrājayitumupasampādayitumiti |\nśailā bhikṣuṇī kathayati—evaṃ bhavatu, prabrājayāmīti |\ntayāsau pravrājitā upasampāditā ca |\nsamanvāhṛtya cāvavādo dattah—maraṇasaṃjñāṃ bhāvayeti |\ncandraprabhā devī maraṇasaṃjñāṃ bhāvayitumārabdhā |\nsā saptame divase kālagatā cāturmahārājikeṣu deveṣūpapannā |\ndharmatā khalu devaputrasya vā devakanyāyā vā aciropapannasya, trīṇi cittānyutpadyante—kutaścyutaḥ, kutropapannaḥ, kena karmaṇeti |\ncandraprabhā devakanyā saṃlakṣayati—kṛto ’haṃ cyutā? manuṣyebhyaḥ |\nkutropapannā? cāturmahārājikeṣu deveṣu |\nkena karmaṇā? bhagavataḥ śāsane brāhmacaryaṃ caritveti |\ntasyā etadabhavat—tadapratirūpaṃ syādyadahaṃ paryuṣitaparivāsā bhagavantaṃ darśanāyopasaṃkramitum |\nyannvahamaparyuṣitaparivāsaiva bhagavantaṃ darśanāyopasaṃkrāmeyamiti |\natha candraprabhā devakanyā calavimalakuṇḍaladharā hārārdhahāravibhūṣitagātrī tāmeva rātrīṃ divyānāmutpalakumudapuṇḍarīkamāndāravāṇāmutsaṅgaṃ pūrayitvā sarvaṃ veṇuvanaṃ kalandakakanivāpamudāreṇāvabhāsenāvabhāsya bhagavantaṃ puṣpairavakīrya bhagavataḥ purastānniṣaṇṇā dharmaśravaṇāya |\nbhagavatā tasyā āśayānuśayaṃ dhātuṃ prakṛtiṃ ca jñātvā tādṛśī caturāryasatyasamprativedhikī dharmadeśanā kṛtā, yāṃ śrutvā candraprabhayā devakanyayā viṃśatiśikharasamudgataṃsatkāyadṛṣṭiśailaṃ jñānavajreṇa bhittvā śrotāpattiphalaṃ sākṣātkṛtam |\nsā dṛṣṭasatyā trirudānamudānayati—idamasmākaṃ bhadanta, na mātrā kṛtaṃ na pitrā kṛtaṃ na rājñā na devatābhir neṣṭair nasvajanabandhuvargair na pūrvapretair na śramaṇabrāhmaṇairyadbhagavatāsmākaṃ kṛtam |\nucchoṣitā rudhirāśrusamudrāḥ, laṅghitā asthiparvatāḥ, pihitānyapāyadvārāṇi, vivṛtāni svargamokṣadvārāṇi, pratiṣṭāpitā devamanuṣyeṣu |\nāha ca— tavānubhāvātpihitaḥ sughoro hyapāyamārgo bahuduḥkhayuktaḥ |\napāvṛtā svargagatiḥ supuṇyā nirvāṇamārgaśca mayopalabdhaḥ (4)|\ntvadāśrayādāptamapetadoṣaṃ mamādya śuddhaṃ suviśuddhacakṣuḥ |\nprāptaṃ ca śāntaṃ padamāryakāntaṃ tīrṇaśca duḥkhārṇavapāramasmi (5)|\nbhavasahasrasudurlabhadarśana sphalamadya mune tava darśanam (6)|\navanamya tataḥ pralambahārā caraṇau dvāvabhivandya jāraharṣā |\nparigamya pradakṣiṇaṃ jitāriṃ suralokābhimukhī divaṃ jagāma (7)|\natha candraprabhā devakanyā vaṇigiva labdhalābhaḥ, sasyasampanna iva karṣakaḥ, śūra iva vijitasaṃgrāmaḥ, sarvarogaparimukta ivāturaḥ, yayā vibhūtyā bhagavatsakāśāmāgatā tayaiva vibhūtyā svarbhavanaṃ saṃprasthitā |\ntasyā etadabhavat—mayā rudrāyaṇasya rājñaḥ pratijñātamupadarśayiṣyāmīti |\natha candraprabhā devakanyā yena rājā rudrāyaṇastenopasaṃkrāntā |\ntena khalu samayena rudrāyaṇo rājā ekākī gṛhasyoparitalake śayitaḥ |\nsa tayā udārāvabhāsaṃ kṛtvā acchaṭāśabdena pratibodhitaḥ |\nsa middhāvasthalocanāparisphuṭo ’vijñātaḥ kathayati—kā tvamiti? sā kathayati—ahaṃ candraprabheti |\nrājā kathayati—āgaccha, paricārayāma iti |\nsā kathayati—deva, cyutāhaṃ kālagatā cāturmahārājikeṣu deveṣūpapannā |\nyadīcchasi mayā sārdhaṃ samāgamam, bhagavato ’ntike pravraja |\nyadi tāvaddṛṣṭadharmā sarvakleśaprahāṇādarhattvaṃ sākṣātkariṣyase, sa eva te ’nto dukhasya |\natha sāvaśeṣasamyojanaḥ, kālaṃ kṛtvā cārturmahārājikeṣu deveṣūpapatsyase |\ntatra te mayā sārdhaṃ samāgamo bhaviṣyati |\nityuktvā tatraivāntarhitā |\nrudrāyaṇo rājā kṛtsnāṃ rātriṃ pravrajyāmanuvicintayan kālyamevotthāya amātyānāmantrayate—paśyata bhavantaḥ, candraprabhā devī kva tiṣṭhatīti? te kathayanti—deva, kālagateti |\nrudrāyaṇaḥ saṃlakṣayati—na mama pratirūpaṃ syādyadahaṃ devatācodito ’ham agāramadhyāvaseyam |\nsaṃnidhānī kālaparibhogena vā kāmān paribhuñjīyam |\nyannvahaṃ śikhaṇḍinaṃ kumāraṃ rājye ’bhiṣicya keśaśmaśrūṇyavatārya kāṣāyāṇi vastrāṇyācchādya samyageva śraddhayā agārādanagārikāṃ pravrajeyamiti |\ntena hirubhirukāvagrāmātyau ddutanāhūtoktau bhavantau, yādṛśa eva mama śikhaṇḍī kumāraḥ putraḥ, tādṛśa eva yuvayoḥ |\nsa eṣa yuvābhyāmahitānnivārayitavyo hite ca saṃniyojayitavyaḥ |\nahaṃ pravrajāmi svākhyāte dharmavinaye iti |\netau sāśrukaṇṭhau byavasthitau |\nśikhaṇḍyapi kumāro ’bhihitah—putra, yathaiva tvaṃ mama vacanaṃ śrotavyaṃ kartavyaṃ manyase, tathā anayorapi hirubhirukayoragrāmātyayorvacanaṃ śrotavyaṃ kartavyaṃ manyathāḥ |\nahaṃ pravrajāmi svākhyāte dharmavinaye |\niti śrutvā so ’pi sāśrukaṇṭho vyavasthitaḥ |\ntato rudrāyaṇena rājñā rauruke nagare ghaṇṭāvadhoṣaṇaṃ kāritam—śṛṇvantu bhavanto raurukanivāsinaḥ paurā nānādeśābhyāgataśca janakāyaḥ |\nahaṃ keśaśmaśrūṇyavatārya kāṣāyāṇi vastrāṇyācchādya samyageva śraddhayā agārādanagārikāṃ pravrajiṣyāmi |\nbhūyaśaḥ putramāha—putra, tvayā rājyaṃ kārayatā kasyacidaparādhyaṃ na kṣantavyamiti |\nanuraktapaurajanapado ’sau rājā |\nśrutvā sarva eva raurukanivāsī janakāyo ’nyaśca nānādeśābhyāgātaḥ sāśrukaṇṭho vyavasthitaḥ |\ntato rudrāyaṇo rājā śikhaṇḍinaṃ kumāraṃ rājye pratiṣṭhāpya bandhujanaṃ kṣamāpayitvā śramaṇabrāhmaṇakṛpaṇavanīpakebhyo dānāni datvā paṇyāni kṛtvā ekena puruṣeṇopasthāyakena rājagṛhābhimukhah samprasthitah |\ntataḥ śikhaṇḍī rājā sāntaḥpurāmātyapaurajanapado ’nyaśca nānādeśābhyāgato janakāyaḥ pṛṣṭhataḥ pṛṣṭhataḥ samanubaddhaḥ |\nso ’nekaiḥ praṇiśatasahasrairanugamyamāno raurukānnagarānniṣkramya anyatamāsminnudyāne vividhataruṣaṇḍamaṇḍite nānāpuṣpasalilasampanne haṃsakroñcamayūraśukasārikākokilajīvaṃjīvakanirghoṣite muhūrtamāsthāya raurukaṃ nagaramavalokya śikhaṇḍinaṃ rājānamāmantrayate—putra, mayā dharmeṇa rājyaṃ kāritam, yena me iyanti praṇiśatasahasrāṇi pṛṣṭhato ’nuvaddhāni |\ntattvayāpi dharmeṇa rājyaṃ kārayitavyamiti |\nso ’pi janakāyaḥ samāśvāsyoktah—bhavantaḥ, eṣa yuṣmākaṃ rājā samanuyukto mayā |\nnivartate, sukhaṃ prativatsyatha, ityuktvā saṃprasthitaḥ |\nrājā śikhaṇḍī sāntaḥpurakumārāmātyapaurajanapado ’śruparuyākulekṣaṇo muhūrmuhūr nivartya nirīkṣamāṇo raurukaṃ nagaraṃ pratinivṛttaḥ |\ntato rudrāyaṇo rājā anupūrveṇa rājagṛhaṃ nagaramanuprāptaḥ |\ntenodyāne sthitvā sa puruṣa uktah—gaccha bhoḥ puruṣa, rājño bimbisārasya gatvā nivedaya—rudrāyaṇo nāma udyāne tiṣṭhatīti |\ntena puruṣeṇa gatvā rājño bimbisārasya niveditam—deva, rudrāyaṇo rājā udyāane tiṣṭhatīti, sa rājā śrutvā sahasaivotthitaḥ pauruṣānāmantrayate—bhavantaḥ, mahāsādhano rājā apratisaṃvidita evāgataḥ |\nna yuṣmākaṃ kenacidvijñāt iti? sa kathayati—deva, kuto ’sya sādhanam? ātmanā dvitīya āgata iti |\nrājā bimbisāraḥ saṃlakṣayati—na mama pratirūpaṃ syādyadahaṃ rāhānaṃ kṣatriyaṃ mūrdhnāmiṣiktamevameva praveśayeyam |\nmahatā satkāreṇa praveśayāmīti viditvā mārgaśobhāṃ bagaraśobhāṃ ca kārayitvā caturaṅgena balakāyena pratyudgataḥ |\nkaṇṭhe pariṣvajya hastiskandhe āropya rājagṛhaṃ mahānagaraṃ praveśitaḥ |\nnānāgandhaparibhāvitenodakena snāpitaḥ |\nrājārhaivastrairgandhamālyavilepanaiśca samalaṃkṛtya bhojitaḥ |\nmārgaśrame prativinodite uktah—priyavayasya, sphītaṃ rājyamapāsya antaḥpuraṃ kumārānāmātyān paurajanapadān kimihāgamanaprayojanam? mā kenacidbhūmyantareṇa rājñā rāṣṭrāvamardanaḥ kṛtah? kumāreṇa vā kenacidduṣṭāmātyavigrāhitena rājyābhinandinā parākrāntamiti? sa kathayati—vayasya, ākaṅkṣāmi svākhyāte dharmavinaye pravrajyāmupasampadaṃ bhikṣubhāvam |\niti śrutvā rājā bimbisāra āttamanāḥ pūrvakāyamabhyunnamayya dakṣiṇabāhumābhiprasāryodānamudānayati—aho buddhaḥ, aho dharmaḥ, aho saṃghah aho dharmasya svākhyātatā, yatredānīmevaṃvidhāḥ puruṣāḥ sphītaṃ rājyamapahāya sphītamantaḥpuraṃ vistīrṇasvajanabandhuvargaṃ sphītāni ca kośakoṣṭhāgārāṇyapahāya ākāṅkṣante svākhyāte dharmavinaye pravrajyāmupasampadaṃ bhikṣubhāvam |\nityuktvā rājānaṃ rudrāyaṇaṃ samādāya yena bhagavāṃsetnopasaṃkrāntaḥ |\nadrākṣīdbhagavān rājānaṃ māgadhaṃ śreṇyaṃ bimbisāraṃ dūrādeva |\ndṛṣṭvā ca punarbhikṣūnāmantrayate sma—eṣa bhikṣavo rājā bimbisāraḥ saprābhṛta āgacchati |\nnāstitathāgatasyaivaṃvidhaḥ prābhṛto yathā vineyaprābhṛtaḥ |\nityuktvā tūṣṇīmavasthitaḥ |\nrājā bimbisāro bhagavataḥ pādau śirasā vanditvaikānte niṣaṇṇaḥ |\nekāntaniṣaṇṇo rājā biṃvisāro bhagavantamidamavocat—ayaṃ bhadanta rājā rudrāyaṇa ākāṅkṣate svākhyāte dharmavinaye pravrajyāmupasampadaṃ bhikṣubhāvam |\ntaṃ bhagavān pravrājayatu, upasampādayatu anukampāmupādāyeti |\nsa bhagavatā ehibhikṣukayā ābhāṣitah—ehi bhikṣo, cara brāhmacaryamiti |\nsa bhagavato vācāvasāne eva muṇḍaḥ saṃvṛttaḥ saṃghāṭīprāvṛtaḥ pātrakaravyagrahasto varṣaśatopasampannasya bhikṣorīryāpathenāvasthitaḥ |\nehīti coktaḥ sa tathāgatena muṇḍaśca saṃghāṭiparivṛtadehaḥ |\nsadyaḥ praśāntendraya eva tasthau evaṃ sthito buddho manorathena (8)|\nāyuṣmān rudrāyaṇaḥ pūrvāhne nivāsya pātracīvaramādāya rājagṛhaṃ piṇṭāya prāvikṣat |\nsa mahājanakāyena dṛṣṭaḥ |\neṣa ca śabdo rājagṛhe nagare samantato visṛtah—rudrāyaṇo rājā bhagavatā pravrajitaḥ, sa rājagṛhaṃ bhikṣārthī praviṣṭaḥ |\niti śrutvā anekāni prāṇiśatasahasrāṇi saṃnipatitāni |\nantarbhavanavicāriṇyo ’pi yoṣito vātāyanagavākṣavedikāsvavasthitā nirīkṣitumārabdhāḥ |\namātyai rājño bimbisārasya niveditam—deva, rudrāyaṇo rājā rājagṛhaṃ piṇḍāya praviṣṭo ’nekaiḥ prāṇiśatasahasraiḥ parivṛtastiṣṭhatīti |\nśrutvā ca punā rājā bimbisāro yena rudrāyaṇo bhikṣustenopasaṃkrāntaḥ |\nupasaṃkramya rudrāyaṇaṃ bhikṣumidamavocat— bhuktvā grāmasahasrāṇi raurukaṃ ca narādhipa |\nutsṛṣṭaṃ piṇḍameṣāṇaḥ kaccinna paritapyase (9)|\nbhuktvā śatapale pātre sauvarṇe rājate ’tha vā |\nbhuñjāno mṛnmaye pātre kaccinna paritapyase (10)|\nśālīnāmodanaṃ bhuktvā śuci māṃsopasevitam |\nbhuñjānaḥ śuṣkakulmāṣān kaccinna paritapyase (11)|\nhitvā kauśeyakarpāsān kṣaumaṃ kauṭumbakāśikān |\ndhārayan pāṃśukūlāni kaccinna paritapyase (12)|\nkūṭāgāre śāyitvā tvaṃ nirvāte sparśitāgate |\nāsīno vṛkṣamūleṣu kaccinna paritapyase (13)|\nparyaṅke ’vaśayitvā tvaṃ mṛduke tūlasaṃnibhe |\ntṛṇasaṃstare śayānaḥ kaccinna paritapyase (14)|\nbhāryāṃ sadṛśikāṃ gṛdyāmāśravāṃ vai priyaṃvadām |\nrudantīṃ viprahāya tvaṃ kaccinna paritapyase (15)|\nyānaistvaṃ hastigrīvābhiraśvairapi rathairapi |\npadbhyāṃ paribhraman bhūmau kaccinna paritapyase (16)|\nkoṣṭhāgārāṇi kośaṃ ca bahuvittaṃ prahāya vai |\nākiṃcanyamanuprāptaḥ kaccinna paritapyase (17)|\nrudrāyaṇaḥ prāha— anṛddhirdamayatyenaṃ sacedbhavati durdamaḥ |\nparabhojanabhuñjānaḥ kathaṃ damayate yugam (18)|\nrājā bimbisāraḥ prāha— kiṃ nu tvaṃ durmanā rājan kiṃ dīna iva bhāṣase |\ndadāmyupārdharājyaṃ te bhuṅkṣva bhogaparāyaṇa (19)|\nkiṃ nu tvaṃ durmanā rāhan kiṃ dīna iva bhāṣase |\ndadāmi pravarān bhogān yān kāṃścinmanasecchasi (20)|\nrudrāyaṇa prāha— na rājan kṛpaṇo loke dharmakāyena saṃspṛśet |\ndeva tripathanirāśī(?) dhruvaṃ tasya vidhīyate (21)|\nyastu dharmavirāgārthamadharme nirato nṛpaḥ |\nsa rājan kṛpaṇo jñeyastamastamaḥparāyaṇaḥ (22)|\nśṛṇu me tvaṃ mahārāja dharmatā deśayāmyaham |\nśrutvā dharmaṃ tato jñeyo yadi tvaṃ prītimeṣyasi (23)|\nnirguṇasya śarīrasya eka eva mahāguṇaḥ |\nyathā yathā vidhāryaṃ te tattathaivānuvartate (24)|\ndaśeme varṣadaśāḥ puruṣasyāsu nirucyate |\ntrīṭā tatra ratiḥ kā vā putraparadhaneṣu vā (25)|\nputrādveṣiṇīyāmāhurbhāryayā kṛtirucyate |\nśaurā dhanaṃ prārthayante rājan mukto ’smi bandhanāt (26)|\nna bhaiṣajyāni trāyante na dhanaṃ jñātayo na ca |\nna sarvavidyā na balaṃ na śauryaṃ trāyate ’ntakāt (27) devāpi santīha mahānubhāvāḥ sthānecvihocceṣu cirāyuṣo ’pi |\nāyuḥkṣayānte ’pi tataścyavante mucyeta ko neha śarīrabhedāt (28)|\nrājyāni kṛtvāpi mahānubhāvā vṛṣṇyandhakāḥ kuravaśca pāṇḍavāśca |\nsaṃpannacittā yaśasā jvalantas te na śaktā maraṇaṃ nopagantum (29)|\nna samyamena tapasā na rājan na karmaṇā na rājan na karmaṇā vīryaparākrameṇa vā |\nna vittapūgair na dhanairudāraiḥ śakyaṃ kadācinmaraṇādvimoktam (30)|\nnaivāntarīkṣe na samudramadhye na parvatānāṃ vivaraṃ praviśya |\nna vidyate sa pṛthivīpradeśo yatra sthitaṃ na prasaheta mṛtyuḥ (31)|\nnaivāntarīkṣe na samudramadhye na parvatānāṃ vivaraṃ praciśya |\nna vidyate sa pṛthivīpradeśo yatra sthitaṃ na prasaheta karma (32)|\nyānīmānyapaviddhāni vikṣiptāni diśo diśa |\nkapotavarṇānyasthīni tāni dṛṣṭveha kā ratiḥ (33)|\nimāni yānyupasthānāni alāburiva serabhe |\nśaṅkhavarṇāni śīrṣāṇi tāni dṛṣṭveha kā ratiḥ (34)|\nyamātape chādayase śīte yamupagūhase |\nevaṃ te priyamātmānaṃ rājan mṛtyurhaniṣyati (35)|\nyāvanmṛtyorvaśaṃ bhuṅkte paridhatte dadāti vā |\ntaddhi tasya svakaṃ jñeyamanyannityaṃ vigacchati (36)|\nasādhāraṇamanyeṣāmaśaurāharaṇaṃ nidhim |\nmartyo nidahyāddānena anyena sukṛtena vā (37)|\npurā hi tvāṃ vyāghra iva mṛgaṃ nihatya vyādhirjarā karṣati antakaśca |\nna te mitrāṇyapaneṣyanti rogaṃ saṃgamya sodaryagaṇāśca sarve (38)|\nyadeva labdhādhikamasya bhavati dhanaṃ dhānyaṃ rajataṃ jātarūpam |\ndāyādyamevānuvicintayanti putrāḥ sadārā anujīvinaśca (39)|\nsacedṛṇaṃ bhvati piturmṛtasya priyāḥ sutā nāsya vahṇiṃ viśanti mṛtyau na vāpyaśrumukhā rudanti rāhuḥ pitā mama kāryateti(?) (40)|\nāyāntu sattvāḥ pitā mameti prakīrṇakeśāśrumukhā rudanti |\njyotiścāsya purato haranti hyaho batāyamamaro bhavediti (41)|\ndūṣyairenaṃ prāvṛtaṃ nirharanti jyotiḥ samādāya ca tam dahanti |\nsa dahyate jñātibhī rudyamāna ekena vastreṇa vihāya bhogam (42)|\neko hyayaṃ jāyate jāyamānastathā mriyate mriyamāṇo ’yamekaḥ |\neko duḥkhānanubhavatīha jantur na vidyate saṃsarataḥ sahāyaḥ (43)|\netacca dṛṣṭveha parivrajanti kulāyakāste na bhavanti santaḥ |\nte sarvasaṃgānabhisamprahāya na garbhaśayyāṃ punarāvasānti (33)|\natha bimbisāro rājā rudrāyaṇena bhikṣuṇā uttarottareṇa pratibhānena nirākṛtastūṣṇīṃ niṣpratibhaḥ prakrāntaḥ |\natha śikhaṇḍī rājā yāvatkaṃciddharmeṇa rājyaṃ kārayitvā adharmeṇa rājyaṃ kārayitumārabdhaḥ |\nsa hirubhirukābhyāmuktah—deva, dharmeṇa rājyaṃ kāraya, mā adharmeṇa |\ntatkasya hetoh? puṣpaphalavṛkṣasadṛśā deva janapadāḥ |\ntadyathā deva puṣpavṛkṣāḥ phalavṛkṣāśca kālena kālaṃ samyakparipālyamānā anuparataprayogeṇa yathākālaṃ puṣpāṇi phalāni cānuprayacchanti, evameva janapadāḥ pritipālyamānā anuparataprayogeṇa yathākālaṃ karapratyāyānanuprayacchantīti |\nsa tābhyāṃ nivārito yāvattāvaddharmeṇa rājyaṃ kārayitvā punarapyadharmeṇa rājyaṃ kārayitumārabdhaḥ |\nsa tābhyām yāvat trirapyuktaḥ |\nvisāriṇī kṛ(tṛ?)ṣṇā |\nnivāryamāṇā nāvatiṣṭhate |\nruṣito ’mātyānāmantrayate—yo bhavanto rājñaḥ kṣatriyasya mūrdhābhiṣiktasya yāvat trirapyājñāṃ prativahati, tasya kīdṛśo daṇḍa iti |\ntatra kecidduṣṭāmātyāḥ kathayanti—deva, kimatra jñātavyam? tasya vadho daṇḍa iti |\ngāthe ca bhāṣante— amātyasya ca duṣṭasya dantasya calitasya ca |\nbhojanasya ca ajīrṇasya nānyatroddharaṇātsukham (45)|\namātyaṃ buddhisampattiprajñāvinayakovidam |\nkośasthaṃ ca balasthaṃ ca yo na hanyātsa ghātyate (43)|\nśikhaṇḍī rājā kathayati—bhavantaḥ, mamaitau pitrā saṃnyastau |\nnāhametau praghātayāmi |\nkiṃ tvābhyāṃ mama darśanapathe na sthātavyamiti |\ntayordvāraṃ nivāritam |\nanyau dvau duṣṭāmātyau sthāpitau |\ntau kathayatah—deva, nākranditā nāluñcitā nātaptā notpīḍitāstilāstailaṃ prayacchanti, tadvannarapate janapadā iti |\nrājā kathayati—yadetābhyāṃ kṛtam, tatparaṃ pramāṇamiti |\ntau janapadān pīḍayitumārabdhau |\nyāvadanyatamo vaṇik paṇyamādāya raurukānnagarād rājagṛhamanuprāptaḥ |\nsa āyuṣmatā rudrāyaṇena dṛṣṭaḥ |\nkaccicchikhaṇḍī khalu raurukeṣu sabhtyavargo balavānarogaḥ |\ndharmeṇa vā kārayati svarājyaṃ na cāsya kaścitparatopasargaḥ (47)|\nsa kathayati— tathyaṃ śikhaṇḍī khalu raurukeṣu sabhṛtyavargo balavānarogaḥ |\nna cāsya kaścitparatopasargo adharmeṇa tu rājyaṃ karoti nityam (48)|\nathāyuṣmān rudrāyaṇo ’nupūrvyā praṣṭumārabdhah—kastatrāmātyapradhānah? kasya śikhaṇḍī vaśena janapadān pīḍayatīti? sa kathayati—deva, hirubhirukayoramātyayordvāraṃ nivārya anyau duṣṭāmātyau sthāpitau |\ntadvaśena śikhaṇḍī janapadān pīḍayatīti |\nrudrāyaṇaḥ kathayati—gaccha tvaṃ bhoḥ puruṣa, raurukanivāsinaṃ janakāyaṃ samāścāsaya |\nahamapi tatra pracārite gamiṣyāmi |\nahamenaṃ śikhaṇḍinamahitānnivārayiṣyāmi, hite ca saṃniyojayiṣyāmīti |\nsa vaṇik paṇyaṃ visarjayitvā pratipaṇyamādāya saṃprasthito ’nupūrveṇa raurukamanuprāptaḥ |\ntena jñātīnāṃ rahasi niveditam—bhavantaḥ, ahaṃ paṇyamādāya rājagṛhaṃ gataḥ |\ntatra mayā vṛddharājo dṛṣṭaḥ |\nsa kathayati—ahaṃ pracāritaṃ raurukaṃ gamiṣyāmi, śikhaṇḍinaṃ cāhitānnivārayiṣyāmi, hite ca saṃniyojayiṣyāmi yathā janapadānna pīḍayatīti |\ntairapareṣāmārocitam, tairapyapareṣām |\nevaṃ karṇaparamparayā sa śabdastayorduṣṭāmātyayoḥ karṇaṃ gataḥ |\ntau saṃlakṣayatah—yadi vṛddharājā āgamiṣyati, niyatamasau bhūyo hirubhirukāvagrāmātyau sthāpayiṣyati, āvayoścānarthaṃ kārayiṣyati |\ntadupāyasaṃvidhānaṃ ca kartavyam yenāsavantarmārga eva praghātyata iti |\ntābhyāṃ rājñaḥ śikhaṇḍina ārocitam—deva, śrūyate vṛddharājā āgacchatīti |\nsa kathayati—pravrajito ’sau |\nkimarthaṃ tasyāgamanaprayojanamiti? tau kathayatah—deva, yenaikadivasamapi rājyaṃ kāritam, sa vinā rājyenābhiraṃsyata iti kṛta etat? punarapyasau rājyaṃ kārayitukāma iti |\nśikhaṇḍī kathayati—yadyasau rājā bhaviṣyati, ahaṃ sa eva kumāraḥ |\nko nu virodha iti? tau kathayatah—deva, apratirūpametat |\nkathaṃ nāma kumārāmātyapaurajanapadairañjalisahasrair namasyamānena rājyaṃ kārayitvā punarapi kumāravāsena vastavyam? varaṃ deśaparityāgo na tu kumāravāsena vāsam |\ntadyathāpi nāma puruṣo hastigrīvāyāṃ gatvā aśvapṛṣṭhena gacchet,aśvapṛṣṭhena gatvā rathena gacchet, rathena gatvā pādābhyāmeva gacchet, evameva rājyaṃ kārayitvā punaḥ kumāravāsena vāsa iti |\nsa tābhyāṃ vipralabdhaḥ kathayati—kimatra yuktam? kathaṃ pratipattavyamiti? tau kathayatah—deva, praghātayitavyo ’sau |\nyadi na praghātyate, niyataṃ duṣṭāmātyavigrāhito devaṃ praghātayatīti |\nsa evamukte hīnadīnavadano mūhūrtaṃ tūṣṇīṃ sthitvā bāṣpoparudhyamānahṛdayaḥ karuṇadīnavilambitairakṣaraiḥ sa kathayati—bhavantau, kathaṃ pitaraṃ praghātayāmīti? tau kahtayatah—na devena śrutam? pitā vā yadi vā bhrātā putro vā svāṅganiḥsṛtaḥ |\npratyanīkeṣu varteta kartavyā bhūmivardhanā(?) (49)|\npunarapyāha— yasya putrasahasraṃ syādekanāvādhirūḍhakam |\nekaśca tatra śatruḥ syāttadarthe tānnimajjayet (50)|\nanyatrāpyuktam— tyajedekaṃ kulasyārthe grāmasyārthe kulaṃ tyajet |\ngrāmaṃ janapadasyārthe ātmārthe pṛthivīṃ tyajet (51)|\ndeva, nātra kiṃcittapanīyam |\nvadhārho ’sau praghātayitavyaḥ |\nyadi devo ’tra vilambate, yaddevasyānuraktāḥ kumārāmātyapaurajanapadāste kṣobhamāpannā niyatamanarthaṃ kurvantīti |\nkāmān khalu pratisevamānasya nāsti kiṃcitpāpaṃ karmākaraṇīyamiti tenādhivāsitam—evaṃ kriyatāmiti |\ntau duṣṭāmātyau hṛṣṭatuṣṭau pramuditau vadhakapuruṣānutsāhayatah—bhavantaḥ, gacchata, vṛddharājaṃ praghātayata |\nbhogairvaḥ saṃvibhāgaṃ kariṣyāma iti |\nanuraktapaurajānapadaḥ sa rājā |\nna kaścidutsahate praghātayitum |\ntābhyāṃ te hiraṇyasuvarṇagrāmapradānādinā protsāhitā na pratipadyante |\ntatastābhyāṃ krodhaparyavasthitābhyāṃ cārapālānāmājñā dattā—gacchantu, bhavantah etān puruṣān saputradārān sasuhṛtsambandhibāndhavāṃścārake baddhvā sthāpayateti |\nte śrutvā bhītāḥ saṃpratipannāḥ kathayanti—deva, alaṃ krodhena |\nbhṛtyā vayamājñākarāḥ |\ngacchāma iti |\nte tīkṣṇānasīn kakṣeṇādāya saṃprasthitāḥ |\nāyuṣmānapi rudrāyaṇastrayāṇāṃ māsānāmatyayātkṛtacīvaro niṣṭhitacīvaraḥ samādāya pātracīvaram yena bhagavāṃstenopasaṃkrāntaḥ |\nupasaṃkramya bhagavataḥ pādau śirasā vanditvā bhagavantamidamavocat—icchāmyahaṃ bhadanta raurukaṃ nagaraṃ janapadacārikāṃ caritumiti |\nbhagavānāha—gaccha rudrāyaṇa, karmasvakatā te manasikartavyeti |\nathāyuṣmān rudrāyaṇo bhagavataḥ pādau śirasā vanditvā bhagavato ’ntikāt prakrāntaḥ |\nāyuṣmān rudrāyaṇastasyā eva rātreratyayāt pūrvāhne nivāsya pātracīvaramādāya rājagṛhaṃ piṇḍāya prāvikṣat |\nrājagṛhaṃ piṇḍāya caritvā kṛtabhaktakṛtyaḥ paścādbhaktapiṇḍapātraḥ pratikrānto yathāparibhuktaṃ śayanāsanaṃ pratisāmayya samādāya pātracīvaraṃ karmabalapreritam— dūraṃ hi karṣate karma dūrātkarma prakarṣate |\ntatra prakarṣate jantum yatra karma vipacyate (52)|\niti yena raurukaṃ tena cārikāṃ prakrāntaḥ |\nanupūrveṇa cārikāṃ carannantarmārge ’nyatamaṃ karvaṭakaṃ piṇḍāya praviṣṭaḥ |\nsa ca tasmāt piṇḍapātamaṭitvā niṣkrāmati |\nte ca vadhakapuruṣāḥ saṃprāptāḥ |\ntenāpi te pratyabhijñātāḥ |\nsa taiḥ puruṣaiḥ sārdhamekasminnevodyāne rātriṃdevā samupagataḥ |\nsa tān praṣṭumārabdhah— kaccicchikhaṇḍī khalu raurukeṣu sabhṛtyavargo balavānarogaḥ |\ndharmeṇa vā kārayati svakaṃ rājyaṃ na cāsya kaccitparatopasargaḥ (53)|\nte kathayanti— deva, tathyaṃ śikhaṇḍī khalu raurukeṣu sabhṛtyavargo bakavānarogaḥ |\nna cāsya kaścitparatopasargah adharmarājyaṃ tu karoti nityam (54)|\nnaravara yattava sadṛśaṃ kṛtaṃ tvayā āryaparābhavacihnakaram |\ntasyāpi tu yatsadṛśaṃ tadadya upalapsyase saubhyeti (55)|\nāyuṣmān rudrāyaṇaḥ kathayati—bhavantaḥ, kimasau mama tatra gamanaṃ nābhinandatīti? te kathayati—deva, nābhinandatīti |\nsa kathayati—bhavantaḥ, yadevaṃ na gacchāmi, pratinivartāmīti |\nte gāthāṃ bhāṣante— kva yāsyasi tvaṃ naravīra bhūyo na te suto nandati jīvitena |\nvayaṃ hyadhanyā nṛpasamprayuktā ihābhyupetāstava ghātanāya (56)|\nāyuṣmān rudrāyaṇaḥ kathayati—bhavantaḥ, yūyaṃ nāma mama vadhakapuruṣāh? deva, vadhakapuruṣāḥ |\nsa saṃlakṣayati—yattaduktaṃ bhagavatā karmasvakatā te rudrāyaṇa manasikartavyeti, idaṃ tat |\nsarvathā dhik saṃsārabhaṅguramiti viditvā teṣāṃ kathayati—bhadramukhāḥ, ahamasmi yadarthaṃ pravajitaḥ, so ’rtho mayā na saṃprāptaḥ |\ntiṣṭhata tāvanmuhūrtam yāvatkhakāryamanurūpaṃ gacchāmīti |\nte parasparaṃ saṃjalpaṃ kṛtvā kathayanti—deva, evaṃ kuru |\nathāyuṣmān rudrāyaṇo ’nyatamaṃ vṛkṣamūlaṃ niśritya suptoragarājabhogaparipiṇḍataṃ paryaṅkaṃ baddhvā śānteneryāpathenāvasthitaḥ |\nuktaṃ bhagavatā—pañcānuśaṃsā bāhuśrutye—skandhakuśalo bhavati dhātukuśala āyatanakuśalaḥ pratītyasamutpādakuśalaḥ, aparapratibaddhā cāsya bhavatyavavādānuśāsanīti |\ntena vīryamārabhya idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatīḥ śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam |\narhan saṃvṛttastraidhātukavītarāgaḥ samaloṣṭakāñcana ākāśapāṇitalasamacitto vāsīcandanakalpo vidyāvidāritāṇḍakośo vidyābhijñāpratisavitprāpto bhavalābhalobhasatkāraparānmukhaḥ |\nsendropaindrāṇāṃ devānāṃ pūjyo mānyo ’bhivādyaśca saṃvṛttaḥ |\nathāyuṣmān rudrāyaṇo ’rhattvaprāpto vimuktiprītisukhapratisaṃvedī tasyā velāyāṃ gāthāṃ bhāṣate— mukto granthaiśca yogauśca śalyair nīvaraṇaistathā |\nadyāpyudrāyaṇo bhikṣū rājadharmair na mucyate (57)|\nityuktvā tān vadhakapuruṣānuvāca—bhadramukhāḥ, yaṃ mayā prāptavyaṃ tatprāptam |\nidānīm yadartham yūyamāgatāstadarthaṃ saṃprāpayateti |\nte kathayati—deva, yadi śikhaṇḍī rājā asmān pṛcchati—kiṃ vṛddharājena maraṇasamaye vyākṛtamiti, kimasmābhirvaktavyam? bhadramukhāḥ, sa vaktavyah— bahvapuṇyaṃ prasavase rājyahetoḥ piturvadhāt |\nahaṃ ca parinirvāsye tvaṃ cāvīciṃ gamiṣyasi (58)|\nidaṃ cāparaṃ vaktavyah—dve ānantarye karmaṇī kṛte—yacca pitā jīvitād vyaparopitaḥ, yaccārhan bhikṣuḥ kṣīṇāśravaḥ |\nte ’vīcau mahānarake vastavyam |\natyayamatyayato deśaya, apyetatkarma tanutvaṃ parikṣayaṃ paryādānaṃ gacchediti |\npunarāyuṣmān rudrāyaṇaḥ saṃlakṣayati—ṛddhyā gacchāmi |\nmamāsau sattvo narakaparāyaṇo bhaviṣyatīti |\nyam yam ṛddhyupāyaṃ prārabhate, tasya dharmavinaṣṭatvād ṛkaro ’pi na pratibhāti prāgeva ṛddhiḥ |\ntatasteṣāmekena puruṣeṇa nirghṛṇahṛdayena tyaktaparalokena kakṣādasiṃ niṣkṛṣya utkṛttamūlaṃ śiraḥ kṛtvā pṛthivyāṃ nipātitaḥ |\natha bhavavān smitamakārṣīt |\ndharmatā khalu yasmin samaye buddhā bhagavantaḥ smitaṃ prāviṣkurvanti, tasmin samaye nīlapītakohitāvadātā arciṣo mukhānniścārya kāścidadhastādgacchanti, kāścidupariṣṭādgacchanti |\nyā adhastādgacchanti, tāḥ saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padman mahāpadmaṃ narakaṃ gatvā ye uṣṇanarakāsteṣu śītībhūtvā nipatanti, ye śītanarakāsteṣūṣpībhūtvā nipatanti |\nteṣāmevaṃ bhavati—kiṃ nu vayaṃ bhavanta itaścyutāḥ, āhosvidanyatropapannā iti |\nteṣāṃ prasādasaṃjananārthaṃ bhagavānnirmitaṃ visarjayati |\nteṣāṃ nirmitaṃ dṛṣṭvaivaṃ bhavati—na hyeva vayaṃ bhavanta itaścyutāḥ, nāpyanyatropapannāḥ |\napi tvayamapūrvadarśanaḥ sattvaḥ |\nte nirmite cittamabhiprasādya taṃ narakanivedanīyaṃ karma kṣapayitvā devamanuṣyeṣu pratisaṃdhiṃ gṛhṇanti yatra satyānāṃ bhājanabhūtā bhavanti |\nyā upariṣṭādgacchanti, tāścāturmahārājikāṃstrāyastriṃśān yāmāṃstuṣitānnirmāṇaratīn parinirmitavaśavartino brahmakāyikān brahmapurohitān brahmapārṣadyān mahabrahmaṇaḥ parīttābhānapramāṇābhānābhāsvarān parīttaśubhānapramāṇaśubhāñchubhakṛtsnānanabhrakān puṇyaprasavān bṛhatphalānabṛhānatapān sudṛśān sudarśanānakaniṣṭhān devān gatvā anityaṃ duḥkhaṃ śūnyamanātmetyuddhoṣayanti |\ndhunīta mṛtyunaḥ saunyaṃ naḍāgāramiva kuñjaraḥ (59)|\nprahāya jātisaṃsāraṃ duḥkhasyāntaṃ kariṣyati (60)|\natha tā arciṣastrisāhasramahāsāhasraṃ lokaghātumanvāhiṇḍya bhagavantameva pṛṣṭhataḥ pṛṣṭhataḥ samanugacchanti |\ntadyadi bhagavānatītaṃ karma vyākartukāmo bhavati, bhagavataḥ pṛṣṭhato ’ntardhīyante |\nanāgataṃ cet purastāt |\nnarakopapattiṃ cet pādatale |\ntiryagupapattiṃ cet pārṣṇyām |\npretopapattiṃ cet pādāṅguṣṭhe |\nmanuṣyopapattiṃ cejjānunoḥ |\nbalacakravartirājyaṃ cedvāme karatale |\ncakravartirājyaṃ ceddakṣiṇe karatale |\ndevopapattiṃ cennābhyām |\nśrāvakabodhiṃ cedāsye |\npratyekāṃ bodhiṃ cedūrṇāyām |\nyadyanuttarāṃ samyaksambodhiṃ vyākartukāmo bhavati uṣṇīṣe ’ntardhīyante |\natha tā arciṣo bhagavantaṃ triḥ pradakṣiṇīkṛtya bhagavataḥ pādatale ’ntarhitāḥ |\nathāyuṣmānānandaḥ kṛtakarapuṭo bhagavantaṃ papraccha— nānāvidho raṅgasahasracitro vaktrāntarānniṣkasitaḥ kalāpaḥ |\navabhāsitā yena diśaḥ samantāddivākareṇodayatā yathaiva (61)|\ngāthāṃ ca bhāṣate— vigatodbhavā dainyamadaprahīṇā buddhājagatyuttamahetubhūtāḥ |\nnākaraṇaṃ śaṅkhamṛṇālagauraṃ smitamupadarśayanti jivā jitārayaḥ (62)|\ntatkālaṃ svayamadhigamya dhīra buddyā śrotṛrṇāṃ śramaṇa jinendra kāṅkṣitānām |\ndhīrabhirmunivṛṣa vāgmiruttamābhirutpannaṃ vyapanaya saṃśayaṃ śubhābhiḥ (63)|\nnākasmāllavaṇajalādritājadhairyāḥ saṃbuddhāḥ smitamupadarśayanti nāthāḥ |\nyasyārthe smitamupadarśayanti dhīrāstaṃ śrotuṃ samabhilaṣanti te janaughāḥ (64)|\nbhagavānāha—evametadānanda, evametad |\nnāhetvapratyayamānanda tathāgatā arhantaḥ samyaksambuddhāḥ smitaṃ prāviṣkurvanti |\napi tvānanda, mukto granthaiśca yogaiśca śalyair nīvaraṇaistathā |\nathāpi rudrāyaṇo bhikṣurjīvitād vyaparopitaḥ (65)|\nrudrāyaṇa ānanda arhattvaṃ prāpto jīvitād vyaparopitaḥ |\nśrutvā āyuṣmānāndaḥ sāśrukaṇṭho vyavasthitaḥ |\natha te vadhakapuruṣā āyuṣmato rudrāyaṇasya pātracīvaraṃ khikkhitaṃ cādāya raurukamanuprāptāḥ |\ntaistayorduṣṭamātyayor niveditam—vṛddharājaḥ praghātita iti |\ntau śrutvā prītiprāmodyajātau yena śikhaṇḍī rājā tenopasaṃkrāntau |\nkathayatah—deva, diṣṭyā vardhase |\nidānīṃ devasyākaṇṭakaṃ rājyam |\nkathaṃ kṛtvā? yo devasya śatruḥ, sa praghātitaḥ |\nko nāma śatruh? deva, vṛddharājaḥ |\nkathaṃ jñāyate ’sau? praghātita iti? tābhyāṃ te vadhakapuruṣā darśitāh—deva, ime te badhakapuruṣā yaurasau praghātitaḥ |\nśokhaṇḍanā rājñā te pṛṣṭāh—bhavantaḥ, kiyadvṛddharājasya balam |\ndeva, kutastasya balam? idaṃ pātracīvaraṃ khikkhiraṃ ceti |\nśikhaṇḍī rājā mūrcchitaḥ pṛthivyāṃ nipatito jalapariṣekapratyāgataprāṇaḥ kathayati—bhavantaḥ, kiṃ vṛddharājena maraṇakāle vyākṛtam? deva, vṛddharājaḥ prāṇaviyogaḥ kathayati— bahvapuṇyaṃ prasavase rājyahetoḥ piturvadhāt |\nahaṃ ca parinirvāsye tvaṃ cāvīciṃ gamiṣyase (66)|\nidaṃ cāparaṃ vaktavyah—dve tvayā ānantarye karmaṇī kṛte—yacca pitā jīvitād vyaparopitaḥ, yaccārhan bhikṣuḥ kṣīṇāśravaśca |\nciraṃ te ’vīcau mahānarake vastavyam |\nmanaḥśokaśalyenābhyāhato haritalūna uva na:o mlāyitumārabdhaḥ |\ntena hirubhirukāvagrāmātyāvāhūtoktaubhavantau, na yuvābhyāmahamīdṛśakarma kurvāṇo nivārita iti? tau kathayatah—vayaṃ devenādarśanapathe vyavasthāpitāḥ |\nkathaṃ nivārayāma iti? tena tau duṣṭāmātyau adarśanapathe vyavasthāpitau |\nbhūyo hirubhirukāvagrāmātyau sthāpitau |\ntābhyāmapi duṣṭāmātyābhyāṃ pracchannaṃ tiṣyapuṣyastūpayordve bale kṛtvā dvau biḍālapotakau sthāpitau |\ntayordine dine māṃsapeśīrdattvā śikṣayatah—tiṣyapuṣyau,yena satyena satyavacanena yuvābhyāṃ māyayā lokaṃ vañcayitvā śraddhādeyaṃ vinipātya pratyavarāyāṃ biḍālayonāvupapannau, tena satyena satyavacanena māṃsapeśīṃ kṛtvā svakasvakaṃ stūpaṃ pradakṣiṇīkṛtya svakasvakaṃ balaṃ praviśatāmiti |\ntau yadā suśikṣitau saṃvṛttau, tadā tābhyāṃ duṣṭāmātyābhyāṃ rudrāyaṇasya rājño devī uktā—devi, putraste kṛśāluko durbalako mlāno ’prāptakāyaḥ |\nkimadhyupekṣasa iti? sā kathayati—kimahaṃ karomīti? yuvābhyāmevāsāvīdṛśakarma kārita iti |\ntau kathayati—devi, yatra ghaaḥ patitaḥ, kiṃ tatra rajjurapi pātayitavyā? sā kathayati—satyametatpiturvadham |\ntadahaṃ tasya prativinodayāmi iti |\nsā kathayati—yadyevam, śobhanam |\nsā tasya sakāśaṃ gatvā kathayati—putra, kasmātvamutpāṇḍūtpāḍuḥ kṛśāluko durbalako mlāno ’prāptakāya iti? sa kathayati—amba, tvamapyevaṃ kathayasi—kasmāttvamutpāḍūtpāṇḍuḥ kṛśāluko durbako mlāno ’prāptakāya iti, kathamahaṃ notpāṇḍūtpāṇḍuko bhavāmi kṛśāluko dubalako mlāno ’prāptakāya iti, yena mayā duṣṭāmātyavigrāhitena dve ānantarye karmaṇī kṛte—yacca pitā jīvitādvyaparopito yaccārhan bhikṣuḥ kṣīṇāśravah? ciramavīcau mahānarake vastavyamiti |\nsā kathayati—putra, abhayaṃ tāvatprayaccha, yatsatyaṃ tatkathayāmīti |\nsa kathayati—dattaṃ bhavatu |\nsā kathayati—yathābhūtaṃ putra, nāsau tava pitā, kiṃ tu mayā ṛtusnātayā anyena puruṣeṇa sārthaṃ paricaritam, tatastvaṃ jāta iti |\nsa saṃlakṣayati—pitṛvadhastāvanna jātaḥ |\niti viditvā kathayati—amba, yadyevaṃ pitṛvadho nāsti, athadvadho ’sti |\nsa kathaṃ nistārya iti? sā kathayati—putra, jñānakocidāḥ praṣṭavyāḥ |\nte etadekāntīkariṣyantīti uktvā prakrāntā |\ntayā tau duṣṭāmātyau āhūyoktau—mayā asya pitṛvadho vinoditaḥ |\nyuvāmidānīmarhadvadhaṃ prativinodayatāmiti |\nśikhaṇḍinā rājñā amātyānāmājñā dattā, sarvāmātyān saṃnipātayata ye ca kecijjñānakovidā iti |\ntaiḥ sarvāmātyāḥ saṃnipātitāḥ, ye ca kecijjñānakovidāḥ |\ntāvapi suṣṭāmātyau tatraiva saṃnipatitau |\nsarva eva jājopajīvī loko ’nukūlaṃ vaktumārabdhaḥ |\ntatra kecitkathayanti—deva, kenāsau dṛṣṭo ’rhattvam iti? apare kathayanti—deva, arhantaḥ sarvajñānakalpā ākāśagāmina iti |\ntau duṣṭāmātyau kathayatah—deva, kimatra śokaḥ kriyate? sa kathayati—yuvāmapyevaṃ kathayatha—kimarthaṃ śokaḥ kriyate iti, nanu yuvābhyāmevāhamarhadvadhaṃ kātitaḥ |\ndeva, na santyarhantaḥ |\nkuto ’rhadvadhah? sa kathayati—mayā pratyakṣadṛṣṭau tiṣyapuṣyau arhantau jvalanatapanavarṣaṇavidyotanaprātihāryāṇi kṛtvā nirupadhiśeṣe nirvāṇadhātau nirvātau |\nyuvāmevaṃ kathayatha—na santyarhanataḥ, kuto ’rhadvadha iti? tau kathayatah—vayaṃ devasya pratyakṣīkurmo yathā māyayā lokaṃ vañcayitvā śraddhādeyaṃ vinipātya pratyavarāyāṃ biḍālayonāvupapannau adyatve ’pi stūpe tiṣṭhata iti |\nrājā amātyānāmantrayate—bhavantaḥ, yadyevamāgacchata gacchāmaḥ, paśyāmaḥ kiṃ bhūtamabhūtaṃ veti |\neṣa ca śabdo rauruke nagare samantato visṛtaḥ |\ntataste sarve janapadanivāsino lokāstaddraṣṭuṃ niṣkrāntāḥ |\ntatastau duṣṭāmātyau kathayatah—yathā tiṣyapuṣyau yena satyena satyavacanena yuvāṃ māyayā lokaṃ vañcayitvā śraddhādeyaṃ vinipātya pratyavarāyāṃ biḍālayonāvupapannau svakasvake stūpe tiṣṭhataḥ |\nanena satyena satyavacanena imāṃ māṃsapeśīmādāya svakasvakaṃ stūpaṃ pradakṣiṇīkṛtya svakasvakaṃ bilaṃ praviśatāmiti |\ntāvevamuktau svakasvakāt stūpānnirgatau |\ntāvevānekaiḥ prāṇiśatasahasrairdṛṣṭau |\ntau māṃsapeśīmādāya svakasvakastūpaṃ pradakṣiṇīkṛtya svakasvakabilaṃ praviṣṭau |\ntau duṣṭāmātyau kathayata—dṛṣṭaṃ deveneti? sa kathayati—dṛṣṭam |\ndeva, na santi loke ’rhantaḥ |\nkevalaṃ tvayaṃ janapravāda iti |\ntasya yāsau dṛṣṭih—santi loke ’rhanta iti, sā prativigatā |\ntatra ye ’śraddhāsteṣāmasaddarśanamutpannam, ye madhyasthāsteṣāṃ kāṅkṣā, ye śraddhāsteṣāmadbhutaṃ saṃvṛttam |\nanubhāvodagrā aviśāradāḥ |\nśikhaṇḍī rājā saṃlakṣayati—yadi na santyeva loke ’rhantaḥ, kimarhtamāryakāśyapasya kātyāyanasya pañcaśataparivārasya śaulāyā bhikṣuṇyāḥ plañcaśataparivārāyāḥ piṇḍakamanuprayacchāmīti? tena bhikṣūṇāṃ bhikṣuṇīnāṃ ca piṇḍapātaḥ samucchinnaḥ |\nbhikṣavo bhikṣuṇyaśca raurukātprakrāntāḥ |\nathāyuṣmān mahākātyāyanaḥ śaulā ca bhikṣuṇī vinayāpekṣayā tatraivāvasthatau |\nyāvadapareṇa samayena rājā śikhaṇḍī raurukānnagarānnirgacchati |\nāyuṣmāṃśca mahākātyāyano raurukaṃ nagaraṃ piṇḍāya praviśati |\nsa rājānaṃ dṛṣṭvaikānte ’pakramyāvasthitah—mā ayamaprasādaṃ pravedayiṣyatīti |\nsa rājñā śikhaṇḍinā ekānte ’vasthito dṛṣṭaḥ |\ndṛṣṭvā ca punarāmantrayate—bhavantaḥ, kimarthamayamāryo mahākātyāyano māṃ dṛṣṭvā ekānte ’pakramyāvasthita iti |\ntasya pṛṣṭhato hirubhirukāvagrāmātyau gacchataḥ |\ntau kathayatah—deva, āryo mahākātyāyanaḥ saṃlakṣayati—devaḥ kṛtakautukamaṅgalo gacchati, mā aprasādaṃ vedayiṣyati, duḥkhaṃ caradgacchati, karma kriyate, pātracīvarāṇi pāṃśunā avatariṣyatīti |\nrājā tūṣṇīmavasthita iti |\nāyuṣmān mahākātyāyano raurukaṃ nagaraṃ piṇḍāya caritvā nirgacchati, rājā ca śikhaṇḍī praviśati |\nāyuṣmān mahākātyāyanastathaiva ekānte ’pakramyāvasthitaḥ |\nśikhaṇḍī rājā kathayati—bhavantaḥ, pūrvamapyayamāryo mahākātyāyano māṃ dṛṣṭvā ekānte ’pakramyāvasthitaḥ, sāmpratimapi |\nko ’tra heturiti? tasya pṛṣṭhatastau duṣṭāmātyau gacchataḥ |\ntau kathayatah—deva, eṣa kathayati—mā ahamasya pitṛmārakasya rajasā pravrajyāmīti |\naparīkṣako ’sau |\nśrutvā paryavasthitaḥ |\nsa kathayati—bhavantaḥ, yasyāhaṃ priyaḥ, so ’sya muṇḍakasya śramaṇakasyoparyekaikaṃ pāṃśumusṭiṃ kṣipatviti |\nsarveṇa janakāyenaikaikā pāṃśumuṣṭiḥ kṣiptā |\nmahāsādhano ’sau rājā |\nekaikayā pāṃśumuṣṭyā āyuṣmato mahākātyāyanasyopari mahān pāṃśurāśirvyavasthitaḥ |\nso ’pi ṛddhyā parṇikāṃ kuṭimabhinirmāyāvashitaḥ |\nsa gopālakaiḥ paśupālakaiścāvaṣṭabhyamāno dṛṣṭaḥ |\nte buddhyāyamānāh(?) parivāryāvasthitāḥ |\nhirubhirukāvagrāmātyau pṛṣṭhato ’nuhiṇḍya taṃ pradeśamanuprāptau |\ntau pṛcchatah—bhavantaḥ, kimidamiti? te kathayanti—tena kalirājena pitṛmārakeṇa āryo mahākātyāyano ’duṣyanayakārī pāṃśunā avaṣṭabdha iti |\ntau sāśrukaṇṭhau rudanmukhau gopālakapaśupālakaiḥ sārdhaṃ pāṃśūnapanetumārabdhau |\nāyuṣmān mahākātyāyano nirgataḥ |\ntau pādayor nipatya pṛcchatah—ārya, kimidamiti? sa kathayati—kimanyadbhaviṣyatīti? tau kathayatah—ārya, yadidaṃ śikhaṇḍinā mahākātyāyane janakāyasahāyena karma kṛtam |\nasya ko bhaviṣyatīti |\nitaḥ saptame divase raurukaṃ nagaraṃ pāṃśunā avaṣṭapsyate |\nārya, kā āvupūrvī bhaviṣyatīti? āyuṣmantau, prathame divase mahāvāyurāgatya raurukaṃ nagaramapagatapāṣāṇaśarkarakapālaṃ vyavasthāpayiṣyati |\ndvitīye divase puṣpavarṣaṃ patiṣyati |\ntṛtīye vastravarṣam, caturthe hiraṇyavarṣam, pañcame suvarṇavarṣam, paścādyai raurukasāmāntanivāsibhiḥ sāmavāyikaṃ karma kṛtam, te raurukaṃ nagaraṃ prevakṣyanti |\nteṣu praviṣṭeṣu ṣaṣṭhe divase ratvavarṣaṃ patiṣyati, saptame divase pāṃśuvarṣamiti |\ntau kathayatah—ārya, kimāvāmasya karmaṇo bhāvinau? bhadramukhau, na yuvāmasya karmaṇo bhāginau |\nārya, yadevaṃ kathamasmābhirasmānnagarānniṣkramitavyamiti? sa kathayati—yuvām yāvacca gṛham yāvacca nadī atrāntare suruṅgāṃ khānayitvā gṛhasamīpe nāvaṃ sthāpayitvā tiṣṭhata |\nyadā ratnavarṣaṃ patet, tadā ratnānāṃ nāvaṃ pūrayitvā niṣpalāyitavyamiti |\ntau tasya pādayor nipatya raurukaṃ praviṣṭau |\nrājñaḥ sakāśaṃ praviṣṭau kathayatah—kiṃ devenāryo mahākātyāyanaḥ kiṃciduktaḥ pāṃśunāvaṣṭabdhah? sa kathayati—bhavantaḥ, jīvatyasau? deva, jīvati |\nkiṃ kathayati—deva, evaṃ kathayati—itaḥ saptame divase raurukaṃ nagaraṃ pāṃśunā avaṣṭapsyata iti |\nkānupūrvī? kathayati—deva, sa evaṃ kathayati, prathame tāvaddivase mahavāyurāgatya raurukaṃ nagaramapagatapāṣāṇaśarkarakapālaṃ vyavasthāpayiṣyati, dvitīye divase puṣpavarṣaṃ patiṣyati, tṛtīye divase vastravarṣam, caturthe hiraṇyavarṣam, pañcame suvarṇavarṣam, paścādyai raurukasāmantakanivāsibhiḥ sāmavāyikaṃ karma kṛtaṃ te raurukaṃ nagaraṃ pravekṣyanti, teṣu praviṣṭeṣu ṣaṣṭhe divase ratnavarṣaṃ patiṣyati, saptame divase pāṃśuvarṣamiti |\ntau kathayatah—ārya, kimāvāmapyasya karmaṇo bhāginau? bhadramukhau, na yuvāmasya karmaṇo bhāginau |\nārya, yadyevaṃ kathamasmānnāgrānniṣkramitavyamiti? sa kathayati—yuvām yāvacca gṛham yāvacca nadī atrāntare suruṅgāṃ khānayitvā gṛhasamīpe nāvaṃ sthāpayitvā tiṣṭhata |\nyadā ratnavarṣaṃ patet, tadā ratnānāṃ nāvaṃ pūrayitvā niṣpalayitavyamiti |\ntau duṣṭāmātyau kathayatah—samucchinnapiṇḍapātaḥ pāṃśuvarṣeṇāvaṣṭabadhaḥ sa kimanyadvadatu? īdṛśaṃ vā vadate, devato vā pāpanaramiti(?) |\nrājā śikhaṇḍī saṃlakṣayati—syādevamiti |\nhirubhirukāvagrāmātyau mukhaṃ vibhaṇḍya hastān saṃparivartya prakrāntau |\ntatra hitukasya śyāmāko dārakaḥ putraḥ |\nbhirukasya śyāmāvatī nāma dārikā duhitā |\nhitukena śyāmāko dāraka āyuṣmate mahākātyāyanāya dattah—ārya, yadyasya kānicitkuśalamūlāni syuḥ, pravrājayethāḥ |\nno cet tavaivāyamupasthāyaka iti |\nbhirukenāpi śyāmāvatī dārikā śailāyā bhikṣuṇyā dattā—ārye, yadyasyāḥ kānicit kuśalamūlāni syuḥ, pravrājayethāḥ |\nno cet kauśāmbyāṃ ghoṣilo nāma gṛhapatirmama vayasyastasya samarpayiṣyasīti |\natha śailā bhikṣuṇī śyāmāvatīmādāya ṛddhyā raurukānnagarāt prakrāntā |\ntadā kauśāmbyāṃ ghoṣilasya gṛhapaterdattā |\nyathā ca saṃdiṣṭaṃ samākhyātam |\nāyuṣmān mahākātyāyanastatraivāvasthitaḥ |\nhirubhirukābhyāmagrāmātyābhyām yāvacca gṛham yāvacca nadī atrāntare suruṅgāṃ khānayitvā gṛhasamīpe ca nauḥ sthāpitā |\nyāvadanyatamasmin divase mahāvāyurāgataḥ, yena taṃ raurukaṃ nagaramapagatapāṣāṇaśarkarakapālaṃ vyavasthāpitam |\ndvitīye divase puṣpavarṣaṃ patitam |\ntau duṣṭāmātyau kathayatah—deva, śrūyate rājño māndhātuḥ saptāhaṃ hiraṇyavarṣaṃ patitamiti |\ndevasyedaṃ puṣpavarṣaṃ patitam, nacirādvastravarṣaṃ patiṣyati |\ntṛtīye divase vastravarṣaṃ patiam |\ntau duṣṭāmātyau kathayatah—devasyedaṃ vastravarṣaṃ patitam, nacirādvirāddhiraṇyavarṣaṃ patiṣyatīti |\ncaturthe divase hiraṇyavarṣaṃ patitam |\ntau duṣṭāmātyau kathayatah—devasyedaṃ hiraṇyavarṣaṃ patitam, nacirādeva suvarṇavarṣaṃ patiṣyatīti |\npañcame divase suvarṇavarṣaṃ patitam |\ntau duṣṭāmātyau kathayatah—devasyedaṃ suvarṣaṃ ptatitam, nacirādeva ratnavarṣaṃ patiṣyatīti |\nyau raurukasāmantakanivāsibhiḥ sāmavāyikaṃ karma kṛtam, te raurukaṃ nagaraṃ praviṣṭāḥ |\nteṣu praviṣṭeṣu ṣaṣṭhe divase ratnavarṣaṃ patitam |\nhirubhirukāvagrāmātyau ratnānāṃ nāvaṃ pūrayitvā niṣpalāyitau |\ntatra hirukeṇānyatamasmin pradeśe hirukaṃ nāma nagaraṃ māpitam |\ntasya hirukaṃ hirukamiti saṃjñā saṃvṛttā |\nbhirukeṇānyatamasmin pradeśe bhirukaṃ nāma nagaraṃ māpitam |\ntasyāpi bhirukacchaṃ bhirukacchamiti saṃjñā saṃvṛttā |\nsaptame divase pāṃśuvarṣaṃ patitumārabdham |\nśyāmākaḥ kathayati—ārya, kimeṣa uccaśabdo mahāśabda iti |\nāyuṣmān mahākātyāyanaḥ kathayati—putra, vātāyanena kāśikāṃ niṣkāsayeti |\ntena vātāyanena kāśikā niṣkāsitā |\nāyuṣmān mahākātyāyanaḥ saṃlakṣayati—sāvaśeṣāgocara iti |\nyāvadbhūyo niṣkāsitā, pūrṇā cūḍikābaddhā saṃvṛttā |\nāyuṣmān mahākātyāyanaḥ saṃlakṣayati—agocarībhūtam |\nidānīṃ gacchamīti |\natha yā raurukanivāsinī devatā sā yenāyuṣmān mahākātyāyanastenopasaṃkrāntā |\nupasaṃkramya pādābhivandanaṃ kṛtvā kathayati—ārya, ahamapyāgachāmi |\nāryasyopasthānaṃ kariṣyāmīti |\nāyṣmatā mahākātyāyanena śyāmāka uktah—putra, gṛhāṇa cīvarakarṇikam |\ntena cīvarakarṇiko gṛhītaḥ |\nsa ṛddhyā uparivihāyasā śyāmākaṃ dārakamādāya saṃprasthitaḥ |\nraurukanivāsinyapi devatā svarddhyā tasya pṛṣṭhato ’nubaddhā |\nraurukamapi nagaraṃ pāṃśunāvaṣṭabaddham |\nte ’nupūrveṇa kharaṃ mama karvaṭakamanuprāptāḥ |\ntena tatra khalābhidhāne ’vasthitāḥ |\nāyuṣmān mahākātyāyanaḥ śyāmākaṃ dārakaṃ khalabhidhāne sthāpayitvā pinṇḍapātraṃ praviṣṭaḥ |\ndevatānubhāvāttasmin khalābhidhāne dhānyaṃ vardhitumārabdham |\nyastatra puruṣo ’vasthitaḥ, sa taṃ dārakaṃ dṛṣṭvā tasya sakāśamupasaṃkramya kathayati—bho dāraka, tava prabhāvātkhalābhidhāne dhānyaṃ vardhata iti |\nsa kathayati—na mama prabhāvāt khalabhidhāne dhānyaṃ vardhata iti, api tu raurukanivāsinī devatā ihāgatā amuṣmin pradeśe tiṣṭhati, tasyāḥ prabhāvāt khalābhidhāne dhānyaṃ vardhata iti |\nsa tasyāḥ sakāśaṃ gatvā pādayor nipatya kathayati—devate, tāḍakaṃ kuñcikāṃ ca tāvaddhāraya, yāvadgrāmam gatvā āgacchāmi |\nna ca tvayā māṃ muktvā anyasya kasyaciddātavyamiti |\ntenāpi karvaṭakaṃ gatvā karvaṭakanivāsī janakāyaḥ saṃnipātitaḥ |\nuktaśca—bhavantaḥ, raurukanivāsinī devatā ihāgatā khalābhidhāne tiṣṭhati |\ntatprabhāvāt khalabhidhāne dhānyaṃ vardhate |\ntasyā haste mayā tāḍakaṃ kuñcikā ca dattā |\nuktam ca—devate, tāḍakaṃ kuñcikāṃ ca tāvaddhāraya yāvad grāmaṃ gatvā āgacchāmi |\ntadadhiṣṭhānaṃ vijñāpayāmi—yadi mama putraṃ śreṣṭhinamabhiṣiñcatha, ahamātmānaṃ jīvitādvyaparopayāmīti |\ndevatā asmādadhiṣṭhānānna kvacidgamiṣyati, yuṣmākaṃ bhogābhivṛddhirbhaviṣyati, sarvāśca ītayo vyupaśamaṃ gamiṣyantīti |\ntaustasya putraḥ śreṣṭhī tenātmā jīvitādvyaparopitaḥ |\ntataḥ sarvaṃ tadadhiṣṭhānaṃ gandhapuṣpośobhitaṃ chatradhvajapatākāśobhitaṃ ca balimādāya yena devatā tenopasaṃkrāntāḥ |\nupasaṃkramya pādayor nipatya kathayati—devate, adhiṣṭhā bhava, ihaiva tiṣṭheti |\nnāsti mamehāvasthānam |\nāryasyāhaṃ mahākātyāyanasyopasthāyiketi |\nāyuṣmān mahākātyāyana iti kathayati—devate, samanvāhara asya yasya sakāśāt tāḍakaḥ kuñcikā ca gṛhīteti |\nsā samanvāhartuṃ pravṛttā paśyati, yāvatkālagataḥ |\ntayāsāvadhiṣṭhānanivāsī janakāyo ’bhihitah—bhavantaḥ, samayato ’haṃ tiṣṭhāmi |\ntauryādṛśameva tasyā devatāyāḥ sthaṇḍilaṃ kāritaṃ tādṛśamevāyuṣmato mahākātyāyanasya |\ntasyā devatāyā yo ’dhiṣṭhāne pradīpaḥ prajñaptaḥ, tamasau gṛhītvā āyuṣmato mahākātyāyanasya sthaṇḍile sthāpayati |\nsā anyatamena puruṣeṇa prākārakaṇṭake sthitena pradīpaṃ gṛhītvā gacchantī dṛṣṭā |\nsa saṃlakṣayati—eṣā devatā āryasya mahākātyāyanasyābhisātikā gacchatīti |\ntayā tasya cittamupalakṣitam |\nsā ruṣitā—pāpacittasamudācāro ’yaṃ karvaṭakanivāsī janakāyaḥ |\nāryasya mahākātyāyanasya nirāmagandhasyātṛptapuṇyasyāpavādamanuprayacchatīti |\ntasmāttasmin karvaṭake mārirutsṛṣṭā |\nmahājanamarako jātaḥ |\nmṛtajane niṣkāsyamāne mañcakāmañcake saḍtkumārabdhāḥ |\nadhiṣṭhānanivāsinā janakāyena naimittikā āhūya pṛṣṭāh—kimetaditi? te kathayanti devatāprakopa iti |\nte tāṃ kṣamayitumārabdhāḥ |\nsākathayati—yūyamāryasya mahākātyāyanasya nirāmagandhasyāsatkāramanuprayacchatheti? te bhūyaḥ kathayanti—kṣamakha devate, na kaścidasatkāraṃ kariṣyatīti |\nsā kathayati—yadi yūyam yādṛśamevāryasya mahākātyāyanasyeti |\nte kathayanti—devate kṣamakha, prativiśiṣṭataraṃ kurma iti |\ntayā teṣāṃ kṣāntam |\ntairapyāyuṣmato mahākātyāyanasya prativiśiṣṭataraḥ satkāraḥ kṛtaḥ |\nāyuṣmān mahākātyāyanastatra varṣoṣitaḥ śyāmākaṃ dārakamādāya devatāmupāmantrya saṃprasthitaḥ |\nsā kathayati—ārya, mama kiciccihnamanuprayaccha, yatrāhaṃ kārāṃ kṛtvā tiṣṭhāmīti |\ntena tasyāṃ kāśikā dattā |\ntayātra prakṣipya stūpaḥ pratiṣṭhāpito mahaśca prasthāpitah—kāśīmaha kāśīmaha iti saṃjñā saṃvṛttā |\nadyāpi caityavandakā bhikṣavo vandante |\nśyāmāko dārakaścīvarakarṇike lagnaḥ pralambamāno gopālakapaśupālakairdṛṣṭaḥ |\ntairlambate lambata iti uccair nādo muktaḥ |\ntasmiñ janapade manuṣyāṇāṃ lambakapāla iti saṃjñā saṃvṛttā |\nāyuṣmān mahākātyāyano ’nyatamaṃ karvaṭakamanuprāptaḥ |\ntatra śyāmākaṃ dārakaṃ vṛkṣamūle sthāpayitvā piṇḍāya praviṣṭaḥ |\ntasmiṃśca karvaṭake ’putro rājā kālagataḥ |\npaurajānapadāḥ saṃnipatya kathayanti—bhavantaḥ, kaṃ rājānamabhiṣiñcāma iti? tatraike kathayanti—yaḥ puṇyamaheśākhya iti |\napare kathayanti—kathamasau prajñāyata iti? anye kathayanti—parīkṣakāḥ prayujyantāmiti |\ntaiḥ parīkṣakāḥ prayuktāḥ |\nte itaścāmutaśca paryāṭitumārabdhāḥ |\ntairasau vṛkṣasyādhastānmiddhamavakrānto dṛṣṭaḥ |\nte tasya nimittamudgṛhītumārabdhā yāvatpaśyanti |\nanyeṣāṃ vṛkṣāṇāṃ chāyā prācīnapravaṇā prācīnaprāgbhārā |\ntasya vṛkṣasya cchāyā asya śyāmākasya dāraksya kāyaṃ na vijahātīti |\ndṛṣṭvā ca punaḥ saṃjalpitumārabdhāh—bhavantaḥ, ayaṃ puṇyamaheśākhyaḥ sattvaḥ, etamabhiṣiñcāma iti |\nsa taiḥ prabodhyoktah—dāraka, rājyaṃ pratīccheti |\nsa kathayati—nāhaṃ rājyenārthī |\nahamāryasya mahākātyāyanasyopasthāpaka iti |\nāyuṣmatā mahākātyāyanena śrutam |\nsamanvāhartuṃ pravṛttaḥ |\nkimasya dārakasya rājñaḥ saṃvartanīyāni karmāṇi na veti |\npaśyati, santi |\nsa kathayati—putra, pratīccha rājyam, kiṃ tu dharmeṇa te kārayitavyamiti |\ntena taṃ pratīṣṭam |\nsa tai rājye ’bhiṣikraḥ |\nśyāmākena dārakeṇa tasmin rājyaṃ kāritamiti |\nśyāmākarājyaṃ śyāmākarājyamiti saṃjñā saṃvṛttā |\nāyuṣmān mahākātyāyano vokkāṇamanuprāptaḥ |\nvokkāṇe āyuṣmato mahākātyāyanasya mātā upapannā |\nsā āyuṣmantaṃ mahākātyāyanaṃ dṛṣṭvā kathayati—dṛṣṭvā cirasya bara putrakaṃ paśyāmi, cirasya bata putrakaṃ paśyāmīti |\nstanābhyāṃ cāsyāḥ kṣīradhārāḥ prasṛtāḥ |\nāyuṣmatā mahākātyāyanena amba ambeti samāśvāsitā |\ntayā āyuṣmān mahākātyāyano bhojitaḥ |\ntasyā āyuṣmatā mahākātyāyanenāśayānuśayaṃ dhātuṃ prakṛtiṃ ca jñātvā tādṛśī caturāryasamprativedhikī dharmadeśanā kṛtā, yāṃ śrutvā viṃśatiśikharasamudgataṃ satkāyadṛṣṭiśailaṃ jñānavajreṇa bhittvā srotāpattiphalaṃ sākṣātkṛtam |\nsā dṛṣṭasatyā trirudānamudānayati sma—idamasmākaṃ bhadanata na mātrā kṛtaṃ na pitrā na rājñā na devatābhir neṣṭena svajanabandhuvargeṇa na pūrvapretair na śramaṇabrāhmaṇairyadbhavatā asmākaṃ kṛtam |\nsmucchoṣitā rudhirāśrusamudrāḥ, laṅghitā asthiparvatāḥ, pihitānyapāyadvārāṇi, vivṛtāni svargamokṣadvārāṇi, pratiṣṭhāpitāḥ smo devamauṣyeṣu |\nāha ca— yatkartavyaṃ suputreṇa mānurduṣkarakāriṇā |\ntatkṛtaṃ bhavatā mahyaṃ cittaṃ mokṣaparāyaṇam (67)|\ndurgatibhyaḥ samuddhṛtya svarge ca te aham |\nsthāpitā putra yatnena sādhu te duṣkṛtaṃ kṛtam (68)|\nathāyuṣmān mahākātyāyanastāṃ bhadrakanyāṃ satyeṣu pratiṣṭhāpya kathayati—amba, avalokitā bhava, gacchāmīti |\nsā kathayati—putra, yadyevaṃ mama kiṃcidanuprayaccha, yatrāhaṃ pūjāṃ kṛtvā tiṣṭhāmīti |\ntena tasyā yaṣṭirdattā |\ntayā stūpaṃ pratiṣṭhāpya sā tasmin pratimāropitā |\nyaṣṭistūpa iti saṃjñā saṃvṛttā |\nathāyuṣmān mahākātyāyano madhyadeśamāgantukāmaḥ sindhumanuprāptaḥ |\natha yā uttarāpathanivāsinī devatā, sā āyuṣmantaṃ mahākātyāyanamidamavocat—ārya, mamāpi kiṃciccihnamanuprayaccha, yatrāhaṃ pūjāṃ kṛtvā tiṣṭhāmīti |\nsa saṃlakṣayati—uktaṃ bhagavatā madhyadeśe pule na dhārayitavye iti |\ntadete anuprayacchāmīti |\ntena tasyaite datte |\ntayā sthaṇḍile kārayitvā te pratiṣṭhāpite itaścarasantisaṃjñā saṃvṛttā |\nāyuṣmān mahākātyāyano ’nupūrveṇa śrāvastīmanuprāptaḥ |\nbhikṣubhirdṛṣṭa uktaśca—svāgataṃ svāgatamāyuṣman |\nkiccitkuśalacaryeti? sa kathayati—āyuṣmantaḥ, kiṃcit sukhacaryā kiṃcidduḥkhacaryeti |\nbhikṣavaḥ kathayanti—kiṃ sukhacaryā kiṃ duḥkhacaryeti? sa kathayati—yatsattvakāryaṃ kṛtam, iyaṃ sukhacaryā |\nyad rājā śikhaṇḍī raurukanivāsī ca janakāya ahaṃ ca pāṃśunāvacṭabdhaḥ, hirubhirukau cāgrāmātyau kṛcchreṇa palāyitau, iyaṃ duḥkhacaryeti |\natha pāthābhikṣavo ’vadhyāyantaḥ kathayanti—pitṛmārako ’sau |\ntenāyuṣmān rudrāyaṇo ’rhattvaṃ prāptaḥ |\naduṣyanayakārī praghatita iti |\nidaṃ tasya puṣpamātram |\nanyatphalaṃ bhaviṣyatīti |\nbhikṣavaḥ saṃśayajātāḥ sarvasaṃśayacchettāraṃ buddhaṃ bhagavantaṃ papracchuh—kiṃ bhadanta āyuṣmatā rudrāyaṇena karma kṛtam yenāḍhye mahādhane mahābhoge kule pratyājātah? bhagavataḥ śāsane pravrajya sarvakleśaprahāṇādarhattvaṃ sākṣātkṛtam? arhattvaprāptaśca śastreṇa praghātita iti? bhagavānāha—rudrāyaṇena bhikṣuṇā karmāṇi kṛtānyupacittāni labdhasambhārāṇi pariṇatapratyayānyoghavatpratyupasthitānyavaśyambhāvīni |\nrudrāyaṇena karmāṇi kṛtānyupacitāni |\nko ’nyaḥ pratyanubhaviṣyati? na bhikṣavaḥ karmāṇi kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau, api tūpātteṣveva skandhadhātvāyataneṣu karmāṇi kṛtānyupacitāni vipacyante śubhānyaśubhāni ca |\nna praṇaśyanti karmāṇi kalpakoṭiśatairapi |\nsāmagarīṃ prāpya kālaṃ ca phalanti khalu dehinām (69)|\nbhūtapūrvaṃ bhikṣavo ’tīti^dhvani asti buddhānāṃ bhagavatāmutpāde pratyekabuddhā lola utpadyante hīnadīnānukampakāḥ prāntaśayanāsanabhaktāḥ khaṅgaviṣāṇakalpā ekadakṣiṇīyā lokasya |\nyāvadanyatamasmin karvaṭake labdhuḥ prativasati |\ntasya karvaṭakasya ca nātidūre udapānaṃ prabhūtānāṃ mṛgāṇāmāvāsaḥ |\ntatrāsau lubdhakaḥ pratidinaṃ prabhūtān kūṭān pāśālepāṃśca pratikṣipati prabhūtānāṃ mṛgānāmutsādāya vināśāya anayena vyasanāya |\ntasya cāmoghāste kūṭāḥ pāśālepāśca |\nyāvadanyataraḥ pratyekabuddho janapadacārikāaṃ caraṃstaṃ karvaṭakamanuprāpto devatāyatane rātiṃdivā samupāgataḥ |\nsa pūrvāhṇe nivāsya pātracīvaramādāya taṃ karvaṭakamanuprāptaḥ |\ntan karvaṭakaṃ piṇḍāya prāvikṣat |\ntataḥ piṇḍapātamaṭitvā saṃlakṣayati—idaṃ devāyatanaṃ divā ākīrṇam |\nbahiḥ karvaṭakasya śānte sthāne piṇḍapātaṃ velāṃ karomīti |\nsa karvaṭakānniṣkramyedaṃ śāntamidaṃ śāntamiti yena tadudapānaṃ tenopasaṃkrāntaḥ |\nupasaṃkramya pātrasnāvaṇamekānta upanikṣipya pādau prakṣālya hastau nirmādya pānīyaṃ parisrāvya śīrṇaparṇakāni samudānīya niṣadya bhaktaketyaṃ kṛtvā hastau nirmādya mukhaṃ pātraṃ ca pātraparisrāvaṇam yathāsthāne sthāpya pādau prakṣālya anyatamavṛkṣamūlaṃ niśritya suptoragarājabhogaparipiṇḍīkṛtaṃ paryaṅkaṃ baddhvā śānteneryāpathena niṣaṇṇaḥ |\ntasmin divase mānuṣagandhenaikamṛgo ’pi na grahaṇānugataḥ |\natha sa lubdhakaḥ kālyamevotthāya yena tadudapānaṃ tenopasaṃkrāntaḥ |\nsa tān kūṭān pāśāṃśca pratyevekṣitumārabdhaḥ |\nekamṛgamapi nādrakṣīt |\ntasyaitadabhavat—mamāmī kūṭāḥ pāśālepāścāvandhyāḥ |\nkimatra kāraṇam yenādya ekamṛgo ’pi na baddha iti? |\ntadudapānaṃ sāmantakena paryaṭitumārabdhaḥ |\npaśyati manuṣyapadam |\nsa tena padānusāreṇa gataḥ |\npaśyati taṃ pratyekabuddhaṃ śānteneryāpathena niṣaṇṇam |\nsa saṃlakṣayati—ete pravrajitāḥ śāntātmāna īdṛśeṣu sthāneṣvabhiramante |\nyadyadyāhamasya jīvitāpacchedaṃ na karomi, niyatameṣa mama vṛttisamucchedaṃ karoti |\nsarvathā praghātyo ’yamiti |\ntenāsau nirghṛṇahṛdayena tyaktaparalokena karākārasadṛśaṃ dhanurākarṇaṃ pūrayitvā saviṣeṇa śareṇa marmaṇi tāḍitaḥ |\nsa mahātmā pratyekabuddhaḥ saṃlakṣayati—mā ayaṃ tapasvī lubdho ’tyantakṣataśca bhaviṣyati, upahataśca |\nhastoddhāramasya dadāmīti |\nsa vitatapakṣa iva haṃsarāja uparivihāyasamabhyudgamya jvalanatapanavarṣaṇavidyotanaprātihāryāṇi kartumārabdhaḥ |\nsa mūlanikṛtta iva drumaḥ pādayor nipatya kathayati—avatarāvatara sadbhūtadakṣiṇīya, mama kleśapaṅkanimagnasya hastoddhāramanuprayaccheti |\nsa tasyānukampārthamavatīrṇaḥ |\ntatastena viśalyī kṛtaḥ |\nupanāho dattaḥ |\nuktaśca—ārya, niveśanaṃ gacchamaḥ |\nyadyatra suvarṇapaṇo ’pi dātavyaḥ, ahaṃ pariprāpayāmīti |\nsa saṃlakṣayati—yanmayā anena pūtikāyena prāptavyaṃ tadidānīṃ śāntaṃ nirupadhiśeṣaṃ nirvāṇadhātuṃ praviśāmīti |\nsa tasyaiva purastātpunargaganatalamabhyudgamya vicitrāṇi pratihāryāṇi vidarśya nirupadhiśeṣe nirvāṇadhātau parinirvṛtaḥ |\ndhanavānasau labdhaḥ |\ntena sarvagandhakāṣṭhaiścitāṃ citvā dhmāpitaḥ |\nsā citā kṣīreṇa nirvāpitā |\ntānyasthīni nave kumbhe prakṣipya śārīrastūpaḥ pratiṣṭhāpitaḥ |\ngandhairmālyairdhūpaśca kumbhe kṛtvā pādayor nipatya praṇidhānaṃ kṛtam—yanmayaivaṃvidhe sadbhūtadakṣiṇīye ’pakāro kṛtaḥ, mā ahamasya karmano bhāgī syām |\nyattu kārā kṛtā, anenāhaṃ kuśalamūlenāḍhye mahādhane mahābhoge kule jāyeyam, evaṃvidhānāṃ ca guṇānāṃ lābhī syām, prativiśiṣṭataraṃ cātuḥ śāstāramārāgayeyaṃ na virāgayoyamiti |\nkiṃ manyadhve bhikṣavo yo ’sau tena kālena tena samayena lubdhakaḥ, eṣa evāsau rudrāyaṇo bhikṣuḥ |\nyadanena pratyekabuddhaḥ saviṣeṇa śareṇa marmaṇi tāḍitaḥ, tasya karmaṇo vipākena bahūni varṣaśatāni bahūni varṣasahasrāṇi narakeṣu paktaḥ, tasminnapi codapāne saviṣeṇa śareṇa marmaṇi tāḍitaḥ, tenaiva ca karmāvaśeṣeṇaitarhyapyarhattvaprāptaḥ śastreṇa praghātitaḥ |\npunarapi bhikṣavaḥ saṃśayajātāḥ sarvasaṃśayacchettāraṃ buddhaṃ bhagavantaṃ papracchuh—kiṃ bhadanta śikhaṇḍinā raurukanivāsinā janakāyenāyucmatā mahākātyāyanena ca karma kṛtam yena pāṃśunāvaṣṭabdhāḥ, hirubhirukau tvagrāmātyau niṣpalayitāviti? bhagavānāha—ebhireva bhikṣavaḥ karmāṇi kṛtānyupacitāni labdhasambhārāṇi prariṇatapratyayānyoghavatpratyupasthitānyavaśyambhāvīni |\nebhiḥ karmāṇi kṛtānyupacitāni |\nke ’nyaḥ pratyanubhaviṣyati? na bḥkṣavaḥ karmaṇi kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau, api tūpātteṣveva skandhadhātvāayataneṣu karmaṇi kṛtāni vipacyante śubhānyaśubhāni ca |\nsamagrīṃ prāpya kālaṃ ca phalanti khalu dehinām (70)|\nbhūtapūrvaṃ bhikṣavo ’nyatarasmin karvaṭake gṛhapatiḥ prativasati |\nsa tayā saha krīḍate ramate paricārayati |\ntasya krīḍato ramamāṇasya paricārayataḥ putro jātaḥ |\npunarasya krīḍato ramamāṇasya paricārayato dārikā jātā |\nyāvadanyatamaḥ pratyekabuddho janapadacārikāṃ caraṃstaṃ karvaṭakamanuprāptaḥ |\nyā janmikā dārikāḥ, tāsām yācanakā āgacchanti |\ntasyā na kaścidāgacchati |\nasati buddhānāmutpāde pratyekabuddhā loke utpadyante hīnadīnānukampakāḥ prāntaśayanasanabhaktā ekadakṣiṇīyā lokasya |\nyāvattayā dārikayā gṛhaṃ saṃmṛjya vāṭasyopariṣṭāt saṃkāraśchoritaḥ |\ntasya pratyekabuddhasya piṇḍapātamaṭataḥ śirasi patitaḥ |\ntayāsau dārikayā patan dṛṣṭaḥ |\nna cāsya vipratisāracittamutpannam |\ntasyāstameva divasam yācanaka āgataḥ |\nsā bhrātrā pṛṣṭā—kiṃ tvayādya kṛtam yena te yācanakā nāgatā iti |\ntayā samākhyātam—mayā tasyopari saṃskāraśachoritaḥ |\ntena vipuṣpitam |\ntadā dārikayā anyasyā dārikāyā niveditam |\ntayāpyasyā lokasyedaṃ pāpakaṃ dṛṣṭigatamutpannam |\nyasyā yasyā yācanakā āgacchanti, sā sā tasya pratyekabuddhasyopari saṃkāram chorayatviti |\nasatkārabhītavaste mahātmānaḥ sarve pratyekabuddhāḥ |\nsa tasmāt karvaṭakātprakrāntaḥ |\npañcābhijñāmṛṣīṇāmupari kṣeptumārabdhāḥ |\nte ’pi prakrāntāḥ |\ntato mātāpitrorupari kṣeptumārabdhāḥ |\ntasmin karvaṭake dvau gṛhapatī samakau prativasataḥ |\nsā ābhyāmuktā—bhavantaḥ, asaddharmo ’yaṃ vardhate, viramateti |\ntābhyāṃ nivāritāḥ prativiratāḥ |\nkiṃ manyadhve bhikṣavo yāsau dārikā yayā pratyekabuddhasyopari saṃkāraśchoritaḥ, eṣa evāsu śikhaṇḍī |\nyo ’sau karvaṭakanivāsī janakāyaḥ, eṣa evāsau raurukanivāsī janakāyaḥ |\nyadebhiḥ pratyekabuddhānāmupari pāpakaṃ dṛṣṭigaramutpannaṃ kṛtam, asya karmaṇo vipākena pāṃśunāvaṣṭabdhāḥ |\nyo ’sau gṛhapatī yābhyāṃ nivāritam, etāvetau hirubhirukāvagrāmātyau |\ntasya karmaṇo vipākena niṣpalāyitau |\nyo ’sau dārikāyā bhrātā yena vipuṣpitam, eṣa evāsau kātyāyano bhikṣuḥ |\nyadanena bipuṣpitaṃ tasya karmaṇo vipākena pāṃśunāvaṣṭabdhaḥ |\nyadi tena na vipuṣpitam (cittam) na pāṃśunāvaṣṭabdho ’bhaviṣyaditi |\nyadi tasya pāpakaṃ dṛṣṭigatamutpannamabhaviṣyat, kātyāyano ’pi bhikṣuḥ pāṃśunāvaṣṭabdho ’nayena vyasanamāpanno ’bhaviṣyaditi |\niti hi bhikṣava ekāntakṛṣṇānāṃ karmaṇāmekāntakṛṣṇo vipākaḥ, ekāntaśuklānāmekāntaśuklaḥ, vyatimiśrāṇāṃ vyatimiśraḥ |\ntasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekāntaśuleṣveva karmasvābhogaḥ karaṇīyaḥ |\nityevaṃ vo bhikṣavaḥ śikṣitavyamiti |\nbhikṣavo bhagavato bhāṣitamabhyanandanniti |\niti śrīdivyāvadāne rudrāyaṇāvadānaṃ samāptam |


url: =One Sword Reigns Supreme Ch.108 Page 1,Read One Sword Reigns Supreme Manga Online for Free On Ten Manga\nHome >> One Sword Reigns Supreme >> One Sword Reigns Supreme Ch.108 Page 1\nChapter: One Sword Reigns Supreme Chapter 119 One Sword Reigns Supreme Chapter 118 One Sword Reigns Supreme Chapter 117 One Sword Reigns Supreme Ch.116 One Sword Reigns Supreme Ch.115 One Sword Reigns Supreme Ch.114 One Sword Reigns Supreme Ch.113 One Sword Reigns Supreme Ch.112 One Sword Reigns Supreme Ch.111 One Sword Reigns Supreme Ch.110 One Sword Reigns Supreme Ch.109 One Sword Reigns Supreme Ch.108 One Sword Reigns Supreme Chapter 107 One Sword Reigns Supreme Ch.106 One Sword Reigns Supreme Ch.105 One Sword Reigns Supreme Ch.104 One Sword Reigns Supreme Ch.103 One Sword Reigns Supreme Ch.102 One Sword Reigns Supreme Chapter 101 One Sword Reigns Supreme Chapter 100 One Sword Reigns Supreme Chapter 99 One Sword Reigns Supreme Chapter 98 One Sword Reigns Supreme Chapter 97 One Sword Reigns Supreme Ch.096 One Sword Reigns Supreme Chapter 95 One Sword Reigns Supreme Chapter 94 One Sword Reigns Supreme Chapter 93 One Sword Reigns Supreme Chapter 92 One Sword Reigns Supreme Ch.091 One Sword Reigns Supreme Chapter 90 One Sword Reigns Supreme Chapter 89 One Sword Reigns Supreme Chapter 88 One Sword Reigns Supreme Chapter 87 One Sword Reigns Supreme Chapter 86 One Sword Reigns Supreme Chapter 85 One Sword Reigns Supreme Chapter 84 One Sword Reigns Supreme Chapter 83 One Sword Reigns Supreme Chapter 82 One Sword Reigns Supreme Chapter 81 One Sword Reigns Supreme Chap 80 One Sword Reigns Supreme Chap 79 One Sword Reigns Supreme Chap 78 One Sword Reigns Supreme Chap 77 One Sword Reigns Supreme Chap 76 One Sword Reigns Supreme Chapter 75 One Sword Reigns Supreme Chap 74 One Sword Reigns Supreme Chap 73 One Sword Reigns Supreme Chap 72 One Sword Reigns Supreme Chap 71 One Sword Reigns Supreme Chap 70 One Sword Reigns Supreme Chap 69 One Sword Reigns Supreme Chap 68 One Sword Reigns Supreme Chap 67 One Sword Reigns Supreme Chap 66 One Sword Reigns Supreme Chap 65 One Sword Reigns Supreme Chap 64 One Sword Reigns Supreme Ch.063 One Sword Reigns Supreme Chapter 62 One Sword Reigns Supreme Chapter 61 One Sword Reigns Supreme Chap 60 One Sword Reigns Supreme Chapter 59 One Sword Reigns Supreme Chap 58 One Sword Reigns Supreme Chap 57 One Sword Reigns Supreme Chap 56 One Sword Reigns Supreme Chap 55 One Sword Reigns Supreme Chap 54 One Sword Reigns Supreme Chapter 53 One Sword Reigns Supreme Chapter 52 One Sword Reigns Supreme Chap 51 One Sword Reigns Supreme ch.50 One Sword Reigns Supreme ch.49 One Sword Reigns Supreme ch.48 One Sword Reigns Supreme ch.47 One Sword Reigns Supreme ch.46 One Sword Reigns Supreme ch.45 One Sword Reigns Supreme ch.44 One Sword Reigns Supreme Chapter 43 One Sword Reigns Supreme Ch. 42 One Sword Reigns Supreme Ch. 41 One Sword Reigns Supreme Ch. 40 One Sword Reigns Supreme Ch. 39 One Sword Reigns Supreme Ch. 38 One Sword Reigns Supreme Ch. 37 One Sword Reigns Supreme Ch. 36 One Sword Reigns Supreme Ch. 35 One Sword Reigns Supreme Ch. 34 One Sword Reigns Supreme Ch. 33 One Sword Reigns Supreme Ch. 32 One Sword Reigns Supreme Ch. 31 One Sword Reigns Supreme Ch. 30 One Sword Reigns Supreme Ch. 29 One Sword Reigns Supreme Ch. 28 One Sword Reigns Supreme Ch. 27 One Sword Reigns Supreme Ch. 26 One Sword Reigns Supreme Chap 25 One Sword Reigns Supreme Chap 25 One Sword Reigns Supreme Ch. 24 One Sword Reigns Supreme ch.23 One Sword Reigns Supreme Ch. 22 One Sword Reigns Supreme Ch. 21 One Sword Reigns Supreme Ch. 20 One Sword Reigns Supreme Ch. 19 One Sword Reigns Supreme Ch. 18 One Sword Reigns Supreme Ch. 17 One Sword Reigns Supreme Ch. 16 One Sword Reigns Supreme Ch. 15 One Sword Reigns Supreme Ch. 14 One Sword Reigns Supreme Ch. 13 One Sword Reigns Supreme Ch. 12 One Sword Reigns Supreme Ch. 11 One Sword Reigns Supreme Ch. 10 One Sword Reigns Supreme Ch. 9 One Sword Reigns Supreme Ch. 8 One Sword Reigns Supreme Ch. 7 One Sword Reigns Supreme Ch. 6 One Sword Reigns Supreme ch.5 One Sword Reigns Supreme Ch. 4 One Sword Reigns Supreme ch.3 One Sword Reigns Supreme ch.2 One Sword Reigns Supreme ch.1 One Sword Reigns Supreme ch.0 Previous Next Page: 1 2 3 4 Next Report Download\nChapter: One Sword Reigns Supreme Chapter 119 One Sword Reigns Supreme Chapter 118 One Sword Reigns Supreme Chapter 117 One Sword Reigns Supreme Ch.116 One Sword Reigns Supreme Ch.115 One Sword Reigns Supreme Ch.114 One Sword Reigns Supreme Ch.113 One Sword Reigns Supreme Ch.112 One Sword Reigns Supreme Ch.111 One Sword Reigns Supreme Ch.110 One Sword Reigns Supreme Ch.109 One Sword Reigns Supreme Ch.108 One Sword Reigns Supreme Chapter 107 One Sword Reigns Supreme Ch.106 One Sword Reigns Supreme Ch.105 One Sword Reigns Supreme Ch.104 One Sword Reigns Supreme Ch.103 One Sword Reigns Supreme Ch.102 One Sword Reigns Supreme Chapter 101 One Sword Reigns Supreme Chapter 100 One Sword Reigns Supreme Chapter 99 One Sword Reigns Supreme Chapter 98 One Sword Reigns Supreme Chapter 97 One Sword Reigns Supreme Ch.096 One Sword Reigns Supreme Chapter 95 One Sword Reigns Supreme Chapter 94 One Sword Reigns Supreme Chapter 93 One Sword Reigns Supreme Chapter 92 One Sword Reigns Supreme Ch.091 One Sword Reigns Supreme Chapter 90 One Sword Reigns Supreme Chapter 89 One Sword Reigns Supreme Chapter 88 One Sword Reigns Supreme Chapter 87 One Sword Reigns Supreme Chapter 86 One Sword Reigns Supreme Chapter 85 One Sword Reigns Supreme Chapter 84 One Sword Reigns Supreme Chapter 83 One Sword Reigns Supreme Chapter 82 One Sword Reigns Supreme Chapter 81 One Sword Reigns Supreme Chap 80 One Sword Reigns Supreme Chap 79 One Sword Reigns Supreme Chap 78 One Sword Reigns Supreme Chap 77 One Sword Reigns Supreme Chap 76 One Sword Reigns Supreme Chapter 75 One Sword Reigns Supreme Chap 74 One Sword Reigns Supreme Chap 73 One Sword Reigns Supreme Chap 72 One Sword Reigns Supreme Chap 71 One Sword Reigns Supreme Chap 70 One Sword Reigns Supreme Chap 69 One Sword Reigns Supreme Chap 68 One Sword Reigns Supreme Chap 67 One Sword Reigns Supreme Chap 66 One Sword Reigns Supreme Chap 65 One Sword Reigns Supreme Chap 64 One Sword Reigns Supreme Ch.063 One Sword Reigns Supreme Chapter 62 One Sword Reigns Supreme Chapter 61 One Sword Reigns Supreme Chap 60 One Sword Reigns Supreme Chapter 59 One Sword Reigns Supreme Chap 58 One Sword Reigns Supreme Chap 57 One Sword Reigns Supreme Chap 56 One Sword Reigns Supreme Chap 55 One Sword Reigns Supreme Chap 54 One Sword Reigns Supreme Chapter 53 One Sword Reigns Supreme Chapter 52 One Sword Reigns Supreme Chap 51 One Sword Reigns Supreme ch.50 One Sword Reigns Supreme ch.49 One Sword Reigns Supreme ch.48 One Sword Reigns Supreme ch.47 One Sword Reigns Supreme ch.46 One Sword Reigns Supreme ch.45 One Sword Reigns Supreme ch.44 One Sword Reigns Supreme Chapter 43 One Sword Reigns Supreme Ch. 42 One Sword Reigns Supreme Ch. 41 One Sword Reigns Supreme Ch. 40 One Sword Reigns Supreme Ch. 39 One Sword Reigns Supreme Ch. 38 One Sword Reigns Supreme Ch. 37 One Sword Reigns Supreme Ch. 36 One Sword Reigns Supreme Ch. 35 One Sword Reigns Supreme Ch. 34 One Sword Reigns Supreme Ch. 33 One Sword Reigns Supreme Ch. 32 One Sword Reigns Supreme Ch. 31 One Sword Reigns Supreme Ch. 30 One Sword Reigns Supreme Ch. 29 One Sword Reigns Supreme Ch. 28 One Sword Reigns Supreme Ch. 27 One Sword Reigns Supreme Ch. 26 One Sword Reigns Supreme Chap 25 One Sword Reigns Supreme Chap 25 One Sword Reigns Supreme Ch. 24 One Sword Reigns Supreme ch.23 One Sword Reigns Supreme Ch. 22 One Sword Reigns Supreme Ch. 21 One Sword Reigns Supreme Ch. 20 One Sword Reigns Supreme Ch. 19 One Sword Reigns Supreme Ch. 18 One Sword Reigns Supreme Ch. 17 One Sword Reigns Supreme Ch. 16 One Sword Reigns Supreme Ch. 15 One Sword Reigns Supreme Ch. 14 One Sword Reigns Supreme Ch. 13 One Sword Reigns Supreme Ch. 12 One Sword Reigns Supreme Ch. 11 One Sword Reigns Supreme Ch. 10 One Sword Reigns Supreme Ch. 9 One Sword Reigns Supreme Ch. 8 One Sword Reigns Supreme Ch. 7 One Sword Reigns Supreme Ch. 6 One Sword Reigns Supreme ch.5 One Sword Reigns Supreme Ch. 4 One Sword Reigns Supreme ch.3 One Sword Reigns Supreme ch.2 One Sword Reigns Supreme ch.1 One Sword Reigns Supreme ch.0 Previous Next Page: 1 2 3 4 Next Report\nTips: You're reading One Sword Reigns Supreme Ch.108, please read One Sword Reigns Supreme Ch.108 english scan online from left to right. You can use left and right keyboard keys or click on the One Sword Reigns Supreme Ch.108 image to browse between One Sword Reigns Supreme Ch.108 pages.\nOne Sword Reigns Supreme Ch.108 Chapter Navigation:\nPrevious Chapter: One Sword Reigns Supreme Chapter 107\nNext Chapter: One Sword Reigns Supreme Ch.109\nOne Sword Reigns Supreme Ch.108 page Chapter Navigation:\nTags: read One Sword Reigns Supreme Ch.108 english, One Sword Reigns Supreme Ch.108 raw manga, One Sword Reigns Supreme Ch.108 online, One Sword Reigns Supreme Ch.108 chap, One Sword Reigns Supreme Ch.108 chapter, One Sword Reigns Supreme Ch.108 high quality, One Sword Reigns Supreme Ch.108 manga hd scan